Stamatović i Jovanović predali potpise za izbornu listu | Politika | Direktno\n21. 05. 2020. 12:27 2\nStamatović i Jovanović predali potpise za izbornu listu\nPredstavnici izborne liste "Milan Stamatović–Zdravo da pobedi–Dragan Jovanović–Bolja Srbija–Zdrava Srbija" predali su danas Republičkoj izbornoj komisiji (RIK) potpise podrške gradjana za predstojeće izbore u Srbiji.\nNosioci liste su predsednik stranke Zdrava Srbija Milan Stamatović i predsednik stranke Bolja Srbija Dragan Jovanović.\nMeđu kandidatima koalicije za poslanike u Skupštini Srbije su bivši gradonačelnik Kragujevca Veroljub Verko Stevanović, profesor i poslanik u Skupštini Miladin Ševarlić, bivši fudbaler Crvene zvezde i reprezentacije Jugoslavije Boško Đurovski i predsednica italijansko-srpske privredne komore Danijela Vojinović.\nMilan Stamatović je izjavio da je cilj te liste nakon izbora decentralizacija zemlje i zaštita nacionalnih interesa.\n"Bićemo vlast, ili konstruktivna opozicija onima koji rade protiv države, a zastupnici svih pojedinaca koji rade za nju", kazao je Stamatović nakon predaje potpisa u Beogradu.\nJedan od osnivača stranke Zdrava Srbija i njen član pesnik i književnik Ljubivoje Ršumović ocenio je da je Srbija "zgađena" ne samo ekološki, već i "logodedalijama, brbljanjem i ružnim rečima" i istakao da je budućnost Srbije u mladima.\n"Ja sam uvek bio za mladost, zato radim sa mladima i za mlade. Oni znaju kako treba i zato verujem u budućnost Srbije u zagrljenosti sa mladošću", kazao je on.\nDragan Jovanović je rekao da građani Srbije sada imaju za koga da glasaju i naveo da su ljudi koji čine tu listu domaćini koji će pokazati da Srbiju ne čini samo Beograd.\nMiladin Ševarlić je naveo da se ta koalicija, između ostalog, zalaže da Srbija ne može da bude član Evropske unije bez Kosova, da se vrati novac koji je tokom godina oduzet penzionerima i poljoprivrednicima i da se poveća učešće države u poljoprivredi i na selu.\nIzbori 2020. Izbori Milan Stamatović Dragan Jovanović RIK\nSrbija čeka izbore, ostali drugi talas korone\n17:08 Vraća se Premijer liga, poznato i kad


Opšti izbori raspisani za 7. oktobar | Trebinje Live\nOpšti izbori raspisani za 7. oktobar\nCentralna izborna komisija /CIK/ BiH raspisala je opšte izbore za 7. oktobar, rekla je predsjednik CIK-a BiH Irena Hadžiabdić.\nHadžiabdićeva je rekla da je CIK danas donio tri odluke - o raspisivanju izbora, o centralnom biračkom spisku, te uputstva o rokovima i redoslijedu izbornih aktivnosti.\n"Već danas političke stranke mogu preuzeti formulare za prikupljanje potpisa i prijavu", navela je Hadžiabdićeva na konferenciji za novinare u Sarajevu.\nOna je istakla da će svaki birač na predstojećim izborima 7. oktobra dobiti četiri glasačka listića.\nPrema njenim riječima, to su neposredni izbori koje je CIK raspisao za Predsjedništvo BiH, Predstavnički dom parlamentarne skupštine BiH, Narodnu skupštinu Republike Srpske, predsjednika i potpredsjednik Republike Srpske, Predstavnički dom Federacije BiH, te skupštine kantona FBiH.\n"Druga odluka koju smo danas donijeli odnosi se na broj birača u centralnom biračkom spisku, prema presjeku koji se sačinjen sinoć u ponoć", rekla je Hadžiabdićeva, ističući da biračko tijelo sa 3.381.961 biračem pokazuje blago povećanje u odnosu na posljednje opšte izbore 2014. godine.\nPrema njenim riječima, birački spisak biće zaključen 30. avgusta, a izborna kampanja trajaće 30 dana, od 7. septembra do 6. oktobra u 7.00 časova ujutro.\n"Pokušavali smo sa opštinskim izbornim komisijama ažurirati birački spisak. Uz ogromni napor na terenu radili smo na identifikaciji umrlih lica čija se imena još nalaze na biračkom spisku. Iako smo identifikovali oko 6.000 imena, uspjeli smo za nekih 3.000 ažurirati, a na centralnom biračkom spisku nalaze se imena još oko 2.000 umrlih", navela je Hadžiabdićeva.\nPredsjednik CIK-a kaže da će imena umrlih biti označena na biračkom spisku kako bi bilo spriječeno da neko glasa u njihovo ime.\nOna je pojasnila da je treća odluka koja je danas donesena u vezi sa uputstvima o rokovima i redoslijedu izbornih aktivnosti, prema kojima se od 9. do 25. maja podnose prijave za ovjeru učešća na izborima za političke stranke i nezavisne kandidate.\nNakon objave ovih političkih subjekata, od 10. do 19. juna teče rok za podnošenje prijava za ovjeru koalicija i listi nezavisnih kandidata. Podnošenje kandidatskih listi za opšte izbore počinje 27. juna i trajaće do 9. jula.\n"CIK BiH će sve ovjerene kandidatske liste do 23. avgusta objaviti i u službenim glasilima i u dnevnoj štampi. Već danas političke stranke mogu preuzeti formulare za prikupljanje potpisa i prijavu", navela je Hadžiabdićeva.\nPredsjednik CIK-a navela je da je za sprovođenje ovogodišnjih opštih izbora u budžetu BiH namijenjeno oko 8,5 miliona KM, te da se radi na popunjavanju opštinskih i gradskih izbornih komisija i da nedostaje svega pet članova u pet opština.\nHadžiabdićeva je navela da u četiri opštine nisu uspostavljeni centri za birački spisak i da riječ o opštinama Јezero, Kupres u Republici Srskoj, Krupi na Uni i Mostaru, dok u tri opštine nemaju tehničkih mogućnosti za pristup aplikaciji CIK-a.\n"Najveće stavke u iznosu od 4,7 miliona KM namijenjene su za naknade za rad članova biračkih odbora i 1,2 miliona za štampanje i pakovanje glasačkih listića. Značajna stavka biće i iznos od 565.000 KM namijenjen za poštansku dostavu biračkog materijala licima izvan BiH", rekla je Hadžiabdićeva.\nOna je napomenula da je kranji rok za registraciju birača iz inostranstva 24. juli, te da je već ranije donesena odluka o diplomatsko-konzularnim predstavništvima u kojim je planirano glasanje.\nPredsjednik CIK-a istakla je da je posebna pažnja posvećena aktima koji se odnose na proces pakovanja, nadgledanja proizvodnje glasačkih listića, procedurama brojanja, jer se uvodi novina da se na biračkim mjestima glasa plavim olovkama, a u procesu brojanja svi obrasci će se ispunjavati isključivo crvenim olovkama, čime se želi spriječiti manipulacije glasačkim listićima.\n"Ovim današnjim odlukama ulazimo u izborni period 13. po redu izbora u BiH", dodala je Hadžiabdićeva.\nKada je riječ o mogućim izmjenama Izbornog zakona, Hadžiabdićeva je navela da se u izborni period ulazi sa nejasnim odbredbama za sprovođenje izbora, što je u suprotnosti sa postojećim stavovima OEBS/ODIHR koji su doneseni pod okriljem UN i principima Kopenhaškog dokumenta, a kojih su dužne da se pridržavaju zemlje OEBS-a.\n"Tu je istaknuto i da nije dozvoljeno da se izborna pravila mijenjaju neposredno pred izbore. Mi taj slučaj imamo za ove izbore, a imali smo i ranije, a pogotovo u izbornom periodu. Međutim, ako ne dođemo do zakonskih rješenja koja nam nedostaju, mi smo u ogromnom problemu", rekla je Hadžiabdićeva.\nOna je navela da će Parlamentarna skupština BiH vjerovatno raditi do 7. septembra i početka kampanje i, ako se ništa do tada ne riješi, CIK će biti u obavezi da do 7. novembra ima rezultate.\n"Nakon toga uslijediće sazivanje organa koje smo izabrali na ovim neposrednim izborima. Ti rokovi su precizirani", rekla je Hadžiabdićeva i dodala da se ti rokovi jako rijetko poštuju, napominjući da nema mehanizama koji bi to obezbijedili.\nCIK BiH, prema njenim riječima, nije zakonodavac i nema obavezu da primijeni odluku Ustavnog suda BiH u predmetu "Božo Ljubić" i u tom pogledu nije dobio nikakve obaveze.\n"Međutim, ako se donosioci odluka, bilo da se sastanu samo u Predstavničkom domu ili uz dijalog međunarodne zajednice, uspiju dogovoriti ili usaglasiti odluku oko bilo kakvog rješenja u smislu određivanja broja delegata, ali ne promjene Izbornog zakona, onda bi se moglo to dati CIK-u da usvoji kroz podzakonski akt. To bi moglo biti jedno od rješenja", rekla je Hadžiabdićeva.\nOna je navela da će se, ukoliko se to ne dogodi, birati između blokade i mogućnosti da se CIK preglasava, naglašavajući da se to pitanje mora riješiti prije kraja marta, jer bi inače FBiH bila u totalnoj finansijskoj blokadi pošto neće moći da usvoji budžet.\nHadžiabdićeva je navela da u međunarodnu zajednicu ne polaže prevelike nade, jer je u nekim izjavama visokog predstavnika čula da nema namjeru da interveniše i nameće rješenje.


Crna Gora proteruje ambasadora Srbije: Vladimir Božović proglašen za personu non grata - Sputnjik Srbija\n18:30 28.11.2020 Preuzmite kraći link\nKako je saopšteno iz tog Ministarstva, „skladu sa članom 9. i 41. Bečke konvencije o diplomatskim privilegijama i imunitetima, Ministarstvo vanjskih poslova Crne Gore proglasilo je danas ambasadora Republike Srbije u Crnoj Gori, Vladimira Božovića za persona non grata i zatražilo da napusti Crnu Goru“.\nBožović: Crna Gora i Srbija da grade odnose na temeljima slavne istorije\n„Nakon dužeg i kontinuiranog miješanja u unutrašnje stvari Crne Gore, ponašanja i izjava nespojivih sa uobičajenim i prihvatljivim standardima obavljanja diplomatske funkcije, nakon više usmenih i pisanih upozorenja na neprihvatljivost ovakvog ponašanja, juče je ambasador Božović nelegalnu i nelegitimnu Podgoričku skupštinu 1918. nazvao „oslobođenjem“ i „slobodnom voljom“ crnogorskog naroda, čime je još jednom, na najdirektniji način, omalovažio državu koja mu je dala diplomatsko gostoprimstvo“, navodi se u saopštenju.\nNavodi se i da je time „unizio i najviše zakonodavno i predstavničko tijelo - Skupštinu Crne Gore, koja je 29. novembra 2018. usvojila Rezoluciju o poništenju odluka Podgoričke skupštine kojima je ukinut dotadašnji suverenitet Crne Gore, njena teritorija prisajedinjena Kraljevini Srbiji i nasilno detronizovan kralj Nikola Petrović Njegoš“.\n„Ministarstvo vanjskih poslova Crne Gore je o ovome na uobičajeni način, notom, obavijestilo Ministarstvo spoljnih poslova Srbije, a nota će biti uručena i ambasadoru Božoviću“, navodi se u saopštenju.\nPovodom odluke odlazeće vlasti u Crnoj Gori da protera ambasadora Božovića, oglasio se na tviteru portparol DPS Miloš Nikolić.\n„Očekivana odluka MSP nakon više opomena posle kojih je Božović nastavio da se meša u unutrašnje stvari i omalovažava državu Crnu Goru“, napisao je Nikolić.\nZatečen sam: Ambasador Srbije opisao detalje neprijatnog razgovora u crnogorskom ministarstvu\nSrpska ambasada: Polaganje venaca u Budvi proglašeno za mešanje u unutrašnje stvari suverene države\npersona non grata, Proterivanje, ambasador, Crna Gora, Vladimir Božović


Antiameričko raspoloženje u svetu\n29. juni/lipanj, 2007.\nAndrew F. TULLY, Srdan KUSOVAC\nProblem nije u tome kako Amerikanci upražnjavaju sopstvenu demokratiju, već u tome kako pokušavaju da je „izvezu“. Ispitanici ne veruju u američke motive kada predsednik Sjedinjenih Američkih Država George Bush govori o „širenju demokratije“, kaže Carroll Doherty, pomoćnik direktora istraživačkog centra Pju iz Vašingtona koji je proveo istraživanje.\n„Postoji percepcija da Sjedinjene Države to čine (šire demokratiju) jednostrano bez poštovanja interesa i potreba zemalja o kojima je reč. Ali neku vrstu cinizma predstavljaju američki motivi jer većina ispitanika u većini zemalja kaže da amerika promoviše demokratiju samo tamo gde ima interesa umesto da promoviše demokratiju samu po sebi“.\nDoherty kaže da su ispitanici u prethodnim istraživanjima govorili da smatraju da su Sjedinjene Država zainteresovane za širenje demokratije samo u one države čiji su im resursi bili potrebni.\nPoslednjih godina, kaže Doherty, mnogi ispitanici smatraju da Sjedinjene Države nisu vodile rat u Iraku da oslobode narod te zemlje od brutalnog diktatora niti da zaštite Ameriku od Al Kaide već da obezbede siguran dotog nafte na Zapad. On kaže da iako to pitanje nije postojalo u istraživanju mnogi ispitanici veruju da su motivi upravo ti.\nOdakle takav cinizam? Doherty kaže da nije jasno da li je negativan stav o Sjedinjenim Državama zasnovan na sadašnjoj američkoj spoljnoj politici ili na percepciji te politike. On kaže da veruje da je reč i o jednom i o drugom, ali dodaje da će prava slika Amerike u svetu biti otkrivena tek kada 2009. George Bush napusti Belu kuću.\n„Je li mnogo navedenog vezano je za predsednika Busha? Verovatno nešto od toga jeste, ali realnost je da će ova politika biti nastavljena i nakon predsedničkih izbora 2008. Jedna od glavnih tema je verovanje da Sjedinjene Države previše podržavaju Izrael. To će se teško promeniti čak i promenom vlade. Dakle politika će, barem u nekim poljima, ostati bar neko vreme. A politika donosi mnogo negativnih osećanja prema Americi širom sveta“, kaže Doherty.\nRena Pederson, pomoćnica državne podsekretarke Hughes kaže da veoma uvažava istraživanja centra Pew i da zato ne osporava ni poslednje pokazatelje. Smatra da će nošenje sa problemom negativne percepcije Amerike u svetu potrajati jer je reč o kompleksnom problemu za čije rešavanje će biti potrebno veliko strpljenje.\n„Neki ljudi se mogu ne slagati sa našom politikom na primer prema Iraku, neki ne podržavaju našu kulturu, neki možda imaju loše iskustvo sa našim avio prevoznicima… To je veoma kompleksan problem znači nema brzog rešenja.\nKaže da njene kolege rade na programima koji podrazumevaju susrete ljudi licem u lice, u razmenu studenata i fokus grupa tako da bi ljudi bolje upoznali Ameriku, umesto da to čine preko televizijskih programa.\nKaže da su dva nova evropska lidera - predsednik Francuske Nicolas Sarkozy i britanski premijer Gordon Brown – svojevremeno bili američki studenti u okviru programa razmene.\nNiko ne očekuje da Brown bude blizak Americi kao što je to bio Tony Blair, ali Pederson kaže da su obojica proamerički natrojeni možda i zbog toga što su deo obrazovanja stekli u Americi.\nPederson kaže da su istraživanja State Departmenta pokazala da je 87% učesnika programa reklo da su im ti programi pomogli da bolje shvate Ameriku, a da je 73% učesnika reklo da nakon programa misli bolje o Sjedinjenim Državama.\nKosovski heroj za čitavu Francusku\nNa poljani kod Kladuše, bez pomoći\n'Opkoljeno Sarajevo' u Beogradu


PRVI UGOVORI ZA ZAMENU STOLARIJE KRAJEM AVGUSTA – Radio Televizija Caribrod\n14/07/2021 14/07/2021 RT Caribrod\t0 Comments\nMinistarka rudarstva i energetike Zorana Mihajlović izjavila je da se do kraja avgusta očekuje da budu potpisani prvi ugovori sa građanima o zameni stolarije, a da će prvih dana septembra biti raspisan i prvi javni poziv za ugradnju solarnih panela za privatne kuće i stambene zgrade.\nOna je podsetila da su potpisani ugovori sa 67 gradova i opština o sprovođenju projekta povećanja energetske efikasnosti, na osnovu kojih se subvencioniše zamena stolarije. U cilju ušteda energije, novi javni pozivi – konkursi biće raspisani u decembru ove godine, i još dva naredne godine, najavila je Mihajlović.\nPosle potpisivanja ugovora sa ministarstvom, lokalne samouprave raspisuju dva javna poziva, najpre za izvođače radova, a zatim za građane. Opština Dimitrovgrad raspisala je javni poziv za izvođače radova prošle nedelje, a zainteresovane firme mogu konkurisati najkasnije do 26. jula.\n← U REPUBLICI BUGARSKOJ JE U PROTEKLA 24 ČASA TESTIRANO 17.787 LICA, OD KOJIH SU 74 POZITIVNA NA COVID 19\nZBOG RADOVA ZATVORENA DEONICA PUTA U KANjONU JERME →\nU 28-OM KOLU ZONE ISTOK BALKANSKI SUTRA OD 17 SATI U SPORTSKOM CENTRU PARK DOČEKUJE SLATINU IZ BORA\nPREMIJERNO IZVOĐENjE HUMANITARNE PREDSTAVE


TeleGroup rešenja za izazove u procesu digitalizacije | TeleGroup\n25. mart 2018. | Vesti\nU martovskom izdanju časopisa Diplomacy & Commerce, Diana Gligorijević, CMO kompanije TeleGroup, govori o digitalnoj transformaciji, inovativnim rešenjima, Cyber bezbednosti, aktulenim TeleGroup projektima i o mnogo čemu još.\nŠta za poslovne korisnike i državne strukture u regionu znači stavljanje akcenta na digitalizaciju i kakvu transformaciju u radu traži od njih. Na kojim projektima u Srbiji i regionu trenutno radite?\nDigitalizacija našeg društva i privrede je jedan od najvećih aktuelnih zadataka i izazova koje svi zajedno imamo i moramo uspešno da završimo u narednim godinama. Doživeli smo eksponencijalni rast količine podataka o svakoj promeni u okruženju koja je zabeležena digitalnim kodom. Poslovni rezultat svih kompanija će u četvrtoj industrijskoj revoluciji zavisiti od stepena njihove integrisanosti u novi digitalni svet. To znači da će promene doživeti sve ekonomije i države sveta – pa i našeg regiona, čije države imaju priliku da bržom adaptacijom tehnoloških promena od ostalih, nadoknade pad ekonomije poslednjih decenija i inkasiraju što više od ekonomskog suficita koji će se kreirati u novom ekosistemu. Tehnologija sve više jača učestvovanje svih građana u javnom životu – socijalne mreže, elektronska javna uprava, digitalni identiteti – samo su neki od primera promena koje državni aparati usvajaju. Promene na globalnom i lokalnom nivou koje se očekuju su pametni i sigurni gradovi, kvalitetniji i duži ljudski život, smanjen uticaj polarizacije moći i bogatstva. Međutim, trećina aktuelnih zanimanja i poslova će nestati usled automatizacije i pojedinci i društva, kao i u svakoj od prethodnih industrijskih revolucija, moraju da uče i budu fleksibilni. Kompanija TeleGroup je od svog osnivanja upravo sinonim za konstantno učenje i napredovanje u fleksibilnom maniru. To svoje znanje i poslovni stil delimo i sa našim klijentima i pomažemo im da prilagode svoje poslovne procese u skladu sa nastupajućim promenama u informacionim tehnologijama.\nNeki od naših aktuelnih projekata jesu projekat telemedicine, odnosno efikasnijeg i bržeg pristupa konsultativnih specijalističkih pregleda pacijenata od strane zdravstvenih radnika, zatim inteligentni transportni sistemi u gradu Beogradu i autoputevima Republike Srpske, digitalizacija radio sistema u elektroprivredi, na aerodromima i naftnoj industriji, digitalizacija poljoprivredne proizvodnje pomoću AgroLife platforme koju su razvili TeleGroup inženjeri, i mnogi drugi.\nVaše Infosec konferencije posebno su fokusirane na sistemsko uvođenje mehanizama zaštite od sajber kriminala. Koja rešenja nudite korisnicima?\nInfosec konferencija postala je brend TeleGroup-a u oblasti Cyber sigurnosti. Konferencija je pokrenuta sa ciljem podizanja niova informacione bezbednosti regiona zapadnog Balkana i postala je jedan od najznačajnijih IT Security događaja na ovim prostorima. Kao IT kompanija koja se bavi sigurnosnim tehnologijama, želeli smo da podržimo napore regionalnih IT asocijacija u skretanju pažnje državnim strukturama i široj javnosti o informacionoj bezbednosti kao najznačajnijem resursu svake države kao i postojanju sve sofisticiranijih pretnji u sajber prostoru, koje mogu da ugroze stabilnost regionalne privrede i društva.\nTeleGroup security rešenja sadrže kompletan portfolio od rešenja za zaštitu mrežnih resursa, baza podataka, web aplikacija, krajnjih desktop ili mobilnih uređaja, mejl sistema i slično, zatim rešenja za zaštitu elektroenergetskih sistema i SCADA sistema što je u poslednje vreme vrlo aktuelna tema, zaštita informacionih sistema u zdravstvenim ustanovama i bolnicama, te zaštita digitalnog načina poslovanja za poslovne i državne subjekte.\nNa tržištu novih ICT tehnologija, više nego u drugim industrijskim sektorima, svakodnevno dolazi do značajnih inovacija, koje u kratkom vremenskom periodu menjaju konkurentnost na tržištu. Kako se vi snalazite u takvim tržišnim uslovima i na kojim inovativnim rešenjima sada radite?\nTeleGroup raste i napreduje godinama unazad zato što među prvima u našem regionu implementira inovativne ICT tehnologije. Naša kompanija uveliko radi na konceptima Internet of Things rešenja koja mogu da poboljšaju prihode u različitim industrijskim granama, od pametnih senzora koji će se u narednim godinama ugrađivati u mnoge uređaje, preko transportnog sloja do softvera za upravljanje i analizu podataka koje senzori generišu. Naši inženjeri softverskog razvoja kreiraju inovativne namenske aplikacije klijentima koji pomoću njih povećavaju svoju konkurentnost na tržištu.


Izvor: B92, 27.Feb.2021, 20:51\nNakon kraće potere automobilima, policijske patrole uspele su u Vukovaru da uhvate 32-godišnjeg meštanina i uz sredstva prinude ga savladaju i uhapse.\n"Danas oko 13 sati u Vukovaru je 32-godišnji muškarac upravljajući ličnim vozilom vukovarskih registracijskih oznaka pobegao policijskoj patroli i izbegao policajce koji su kontrolisali saobraćaj, >> Pročitaj celu vest na sajtu B92 << ali, nakon kraćeg bežanja policija je uhvatila prekršitelja", navodi se u saopštenju policije.\nBežeći od policijske patrole, vozač se automobilom marke "golf" udario u policijski automobil pri čemu su lakše povređena dvojica policajaca u vozilu. Nakon sudara 32-godišnjak je pokušao da pobegne sa lica mesta, ali su policajci iz udarenog službenog vozila uspeli da uhvate begunca.\nNezavisne Novine: Bježao od patrole pa udario u policijski auto\nKurir: POTERA U VUKOVARU: Bežao patroli, pa se golfom zabio u policijski automobil


Uhapšen vozač zbog kokaina | Palelive.com\nPočetna Regija Istočno Sarajevo Uhapšen vozač zbog kokaina\nUhapšen vozač zbog kokaina\nISTOČNO SARAJEVO – Muškarac iz Istočne Ilidže čiji su inicijali B.T. uhapšen je nakon što je policija kod njega pronašla četiri paketića kokaina, saopšteno je iz Policijske uprave Istočno Sarajevo.\nPripadnici Policijske uprave Istočno Sarajevo pronašli su drogu u mjestu Han Derventa, u opštini Pale, prilikom kontrole vozila „ford“ kojim je upravljao B.T.\nProtiv osumnjičenog će nadležnom sudu biti dostavljen zahtjev za pokretanje prekršajnog postupka zbog prekršaja iz republičkog Zakona o proizvodnji i prometu droge, navodi se u saopštenju.\nPrethodni članakPreventivna akcija „Bezbjedna vožnja u zimskim uslovima“\nNaredni članakPenzionerka iz Istočnog Novog Sarajeva poklonila kape i šalove djeci iz sela Banje


PROPISI.com | PREDSEDNIK REPUBLIKE\nPredsednik Republike imenovao Anu Brnabić za mandatara nove Vlade\nBeograd, 5. oktobar 2020.\nPredsednik Republike Srbije Aleksandar Vučić saopštio je večeras da je, na osnovu Ustava Srbije i nakon saslušanih mišljenja predstavnika svih izbornih lista koje su ušle u parlament, potpisao odluku o predlogu da kandidat za mandatara za sastav nove Vlade Srbije bude dosadašnja premijerka Ana Brnabić.\nVučić je na konferenciji za novinare u Palati Srbija istakao da o Brnabić ima veoma visoko mišljenje, navodeći da je reč o ženi koja je svoj dosadašnji mandat iskoristila da se žestoko bori za svoju zemlju, vodeći disciplinovanu i odgovornu politiku.\nOn je preneo da od mandatarke očekuje da razmisli o uvođenju dva nova ministarstva – ministarstva za ljudska prava, ravnopravnost polova i društveni dijalog i ministarstva za brigu o deci i demografiji.\nPredsednik je takođe rekao da je mandatarki uputio molbu da 50 odsto Vlade čine žene, uz uverenje da će Brnabić imati razumevanja za taj zahtev.\nPredsednik je podvukao da svi oni koji budu radili u Skupštini i Vladi moraju da budu posvećeni, navodeći da će biti velikih promena u javnim preduzećima, što će doneti novi kvalitet, energiju i snagu za Srbiju.\nOptimističan sam i uveren u to da će Srbija uspeti da sačuva mir i stabilnost i doneti ubrzani rast za svoje građane, poručio je Vučić i pozvao Skupštinu da podrži Anu Brnabić i njen kabinet.\nPredsednik je dodao da se Srbija suočava sa brojnim izazovima, među kojima su najveći pritisci oko Kosova i Metohije i pokušaj primoravanja Srbije da prizna nezavisnost Kosova, a da za to ne dobijemo gotovo ništa, uprkos našem zalaganju za kompromis.\nDrugi izazov je zdravstvena situacija i hladnije vreme koje nam dolazi, dok je treći izazov kako da u vreme zatvorenih granica sa EU i svetom uspemo da odgovorimo na ekonomske izazove, precizirao je Vučić.\nPrema njegovim rečima, radi se o teškim izazovima i zato je važno da mandataru i skupštinskoj većini ukaže na to da se Srbija diči sa tri veoma važne političke činjenice.\nTo su, kako je naveo, slobodna, nezavisna i suverena država, Srbija koja se nalazi na evropskom putu i treća koja podrazumeva da će Srbija čuvati prijateljske odnose sa Rusijom, Kinom i graditi sve bolje odnose sa SAD.\nIz tih političkih okvira, nova Vlada Srbije će imati tri osnovna cilja u naredne četiri godine – podizanje ekonomske snage Srbije, dalja izgradnja puteva i pruga i jačanje zdravstvene moći zemlje, naveo je predsednik.


Načelnik Ugljevika Vasilije Perić posetio je radove u Gornjoj Trnovi koja je rubni deo opštine Ugljevik, koja je,u vreme komunističke vlasti,bila potpuno skrajnuta i od ugljevičke i BH vlasti, mada je reč o selu vrednih i časnih ljudi, gde je rođen i čuveni naš pesnik,narodni pevač, guslav i filozof Filip Višnjić.\nPerić je najavio nastavak izgradnje infrastrukture na celom području ove podmajevičke opštine.\n- Posebnu pažnju posvećujemo našim rubnim područjima kako bi zadržali stanovništvo. Gornja Trnova je turistički kraj, poznata je kao rodno mesto Filipa Višnjića, ali i po Novakovoj pećini poznatom turističkom izletištu- rekao je Perić.\nPotpredednik Skupštine opštine Ugljevik Dragan Đokić koji živi u Gornjoj Trnovi rekao je da je važno asfaltirenje puteva, izgradnja vodovoda, rasvjete za ostanak stanovnika u ruranim područjima.\n- Uspjeli smo da poboljšamo život meštana u zaseku Maleševići asfaltiranjem 400 metara puta - rekao je Đokić, istakavši da je bitno da se prave pomaci u poboljšanju kvaliteta života i to treba da osete svi stanovnici.\nPredsednik Mesne zajednice Gornja Trnova Goran Stevanović zahvalio je rukovodstvu opštine Ugljevik na podršci, i naglasio da će ovaj put biti od velike koristi stanovnicima ovog dela u kom živi deset domaćinstava ali i mesnih zajednica Gornje i Donje Krćine.\n- Posebno je važno jer se neposredno pored puta nalazi područna škola te će novi asflaltni put poboljšati uslove dolasku dece u školu iz ovih predela - rekao je Stevanović.\nZajedno sa Perićem, Đokićem i Stevanovićem izvođennu radovo prisustvovao je i odbornik u Skupštini opštine Ugljevik Petar Radovanović.\nTRAGIČAN KRAJ POTRAGE: Pronađeno telo nestale žene u reci\n22. 05. 2021. u 17:10\nGoran Stevanović Ugljevik vesti asfaltiranje puteva Dragan Đokić RS Republika Srpska vesti Gornja Trnova


Jeftini letovi iz Šri Lanke za Irak - Avionske karte Šri Lanka Irak - eSky.ba\nLetovi iz Šri Lanke za Irak\nPretražite letove iz Šri Lanke za Irak\nProvjerite najbolje ponude letova iz Šri Lanke za Irak\n✔ Postoje li posebne ponude za letove iz Šri Lanke za Irak na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Irak ?\n✔ Ako rezerviram let iz Šri Lanke za Irak , mogu li rezervirati ujedno i smještaj?\n✔ Koje avio-kompanije nude letove iz Šri Lanke za Irak ?\nBudite sigurni, da na eSky.ba ponuda letova iz Šri Lanke za Irak uključuje ne samo niskotarifne avio-kompanije, već i one koje su specijalizirane za visoki standard.


20. септембра 2019. Kultura, Novi Sad, Novi Sad 2021, Vesti\nSpens, Studio M, Filozofski fakultet, Sokolski dom, samo su neke od lokacija koje obuhvata tura „Šetnje kroz modernistički Novi Sad“, koja je deo projekta „Šetnje kroz nasleđe“ i u okviru „Kaleidoskopa kulture“.\nBiće realizovane četiri šetnje, a kao i u maju i junu, kada je bio prvi ciklus tih šetnji, kustosi će biti studenti arhitekture.\nPrva šetnja je već 21. septembra, polazna tačka je Muzej savremene umetnosti, u 17 časova, da bi nakon toga, od 18 sati zainteresovani obišli Radnički dom.\nPrijave za šetnje su na linku: https://bit.ly/2lOIyD5\nDruga šetnja, 22. septembra, takođe počinje u 17 časova, a obuhvatiće Spens i Filozofski fakultet.\nPoslednjeg vikenda u septembru, biće realizovane treća i četvrta šetnja. Studio M i Sokolski dom obići će se 28. septembra, a Spomen zbirka Pavla Beljanskog i Start IT centar 29. septembra.\nU okviru projekta „Šetnji kroz nasleđe“ lokalne priče, legende i istorijske događaje otkriva i mesto Irig gde će biti organizovane šetnje „Povratak u budućnost“. Prva od tri šetnje biće 21. septembra u 11 sati, a obilazak kreće od Srpske čitaonice u Irigu. Krajnja tačka šetnje je kuća književnog kritičara i scenariste Borislava Mihajlovića Mihiza, koju će posetioci imati prilike da obiđu i čuju priče o njegovom životu. Do kuće, šetajući ulicama Iriga, posetioci će se upoznati sa lokalnim pričama i legendama, kao i sa najzanimljivijim događajima iz istorije tog mesta. Šetnje „Povratak u budućnost“ zajedno realizuju udruženje „Eustahija“ i „Novi Sad 2021-Evropska prestonica kulture“, a druga i treća šetnja biće u oktobru.\nKako je Novi Sad izgledao sredinom prošlog veka kroz oko kamere članova Kino kluba? Šta o Novom Sadu saznajemo iz filmskog nasleđa? Tim pitanjima bavi se druga šetnja u okviru projekta „Kinoplov“ koja će biti realizovana 26. septembra u 19.30 sati. Polazna tačka je kod Malog likovnog salona KCNS (Bulevar Mihajla Pupina 9), a krajnja knjižara „Bulevar Books“ gde će biti projekcija filma. Kao i u prethodnoj šetnji Kino kluba fokus je na amaterskom filmskom stvaralaštvu i filmskom nasleđu u kojem je zabeležena i istorija grada. U drugom izdanju Kinoplova videćemo kako je izgledao centar Novog Sada i ulice oko Riblje pijace krajem ’50. godina, kako je izgledao centar grada tokom ’60. i ’70. godina prošlog veka, tek izgrađen univerzitetski centar i Limani. Kroz fragmente iz nemontiranog materijala prošetaćemo niz Kej do Oficirca i Petrovaradinske tvrđave. Događaj zajedno realizuju Kino klub Novi Sad i „Novi Sad 2021-Evropska prestonica kulture“.\nKako je izgrađen Novi Sad, kakve priče stoje iza moderne arhitekture, ko su bile arhitekte zaslužne za objekte po kojima je Novi Sad prepoznatljiv? Pojedini objekti u Novom Sadu prošli kroz nekoliko prenamena, tako da u sebi kriju čitav spektar priča o ličnostima i događajima koji su se u njima dešavali, te u sebi čuvaju samu istoriju grada.\nTo sve otkriva ciklus šetnji „Arhitura“ koje zajedno organizuju „Novi Sad 2021 – Evropska prestonica kulture“ i Dom B-612, od kojih je prva zakazana za 28. septembar u 11 sati, kada je predviđen obilazak Železničke stanice, što će biti i najava za predstojeći festival arhitekture, dizajna i umetnosti – „Oktobarh“.\nNaredne dve „Arhitura“ šetnje biće organizovane 5. i 6. oktobra.


Za tri dana evidentirano 411 počinjenih prekršaja u saobraćaju na području PU Zvornik - infoBirač\nU ovoj akciji, na području Policijske uprave Zvornik kontrolisano je 767 učesnika u saobraćaju, prilikom čega je evidentirano 411 počinjenih prekršaja. Od navedenog broja, zbog prekoračenja brzine kretanja sankcionisano je 259 vozača. Izvršeno je 325 alkotestiranja, prilikom čega je 38 lica sankcionisano zbog upravljanja vozilom pod dejstvom alkohola. Kod dva (2) vozača utvrđeno je prisustvo alkohola preko 1,5 g/kg, dok je jedan učesnik odbio da se podvrgne alkotestiranju, zbog čega su lišeni slobode i zadržani do istrežnjenja ili oporavka. Pored toga, evidentirano je i 114 ostalih prekršaja po drugim osnovama iz oblasti bezbjednosti saobraćaja.


20. maj, 10:16\nBrnabić: Mali ispunio sve što je obećao 29 Podeli Podeli na facebook Podeli na twitter Podeli na viber Pošalji na mail\n28.05.2018. / 08:27\nIzvor MONDO/Tanjug 28.05.2018. / 08:27\nPredsednica Vlade Srbije Ana Brnabić danas na Posebnoj sednici Narodne skupštine, obrazložila je svoj predlog da Siniša Mali bude izabran za novog ministra finansija.\n- Brnabić kaže da je kandidat za ministra finansija Siniša Mali kao gradonačelnik Beograda prepolovio dug prestonice i napravio od nje stabinu lokalnu samoupravu i najveću investicionu destinaciju u ovom delu Evrope.\n"Očekujem da ćemo u toku dana imati raspravu koja će uključivati razne stvari i ja bih se fokusirala na one koje su ga preporučile za to mesto. Pokazao je uspeh u rešavanju problema grada Beograda koje je nasledio 2014. godine kada je preuzeo funkciju gradonačelnika", rekla je Branabić.\nPrema njenim rečima, kada je Mali preuzeo rukovođenje gradom dug je bio 1, 118 milijardi evra, 14 milijardi dinara neplaćenih obaveza i rekordni budžetski deficit od 20,25 odsto.\nDanas, kaže Brnabić, dug grada je prepolovljen, isplaćene su sve obaveze, a deficit je smanjen za četiri puta, te je Beograd prvi put u svojoj istoriji dobio prvi kreditni rejting u oktobru 2016. godine.\n"Tada je bio B1 sa pozitivnim izgledom, a u martu 2017. godine kreditni rejting Beograda je unapređen je na Ba3 i očekujemo da će se do kraja godine dodatno unaprediti", rekla je ona.\nOvo je, kaže, prvi put u istoriji da je grad Beograd dobio kreditni rejting što je izuzetno značajno za privlačenje investicija. Ono što Sinišu Malog preporučuje - to je da je Beograd danas stabilna lokalna samouprava i daleko najveća investiciona destinacija u ovom delu Evrope.\nIstakla je da je situacija u javnim komunalnim preduzećima daleko bolja nego ranije i dodala da je posle sređivanja finansija, u gradu pokrenut ozbiljan investicioni ciklus koji je uticao na BDP, promenjen je pristup investitorima, a dozvole se izdaju za svega 12 dana.\nOna je navela da je u prethodne četiri godine izdato građevinskih dozvola za više od dva miliona kvadratnih metara, a prethodna vlast je za šest godina izdala dvostruko manje.\nBrnabić kaže da je na računu Beograda danas 12,8 milijardi dinara, a da je Siniša Mali ispunio sve što je obećao na početku mandata gradonačelnika - finansijski je konsolidovao grad, uveo fiskalnu discipline, smanjio broj nezaposlenih, a prestonica postala grad kranova.\nOna je navela je da je u vreme njegovog mandata ponovo pokrenuta jaka međunarodna saradnja, koja je, kako je rekla, u vreme bivšeg gradonačelnika Dragana Đilasa skoro potpuno zamrla.\nRekla je da su na inicijativu Malog i tadašnjeg premijera Aleksandra Vučića, 2015. godine pokrenuti Beogradski investicioni dani - platrforma za privrednu saradnju, privlačenje investitora i promociju Beograda.\nTakođe, te godine Beograd je bio domaćin Samita glavnih gradova, na kojem su predstavljeni investicioni potenicjali Beograda i Srbije, podsetila je premijerka.\nRekla je da su u prethodne četiri godine pokrenuti veliki investicioni projekti, navodeći kao najveće Beograd na vodi i otvaranje Ikee, koja, kaže, ne dolazi u lokalne samouprave i zemlju gde postoji korpucija.\n"To da je švedska Ikea u Beogradu i Srbiji pokazuje da se Srbija uspešno bori sa korupcijom i da ima transparentno poslovanje", rekla je premijerka.\nIstakla je da je Mali tokom mandata doprineo smanjenju nezaposlenosti, koja je sada na istorijskom minimum.\n"Broj nezaposlenih je smanjen za oko 25.500, sa 109.652 nezaposlenih u aprilu 2014. na 84.139 nezaposlenih u aprili ove godine", rekla je Brnabić.\nKao dobre rezultate za mandata Malog, navela je obnovu Slavije, Bulevara oslobođenja, Ruzveltove, Mije Kovačevića, Prokop koji je počeo rad, uz izgrađene pristupne saobraćajnice, otvoren Pupinov most, fabrika Makiš 2, početak izgradnje nove autobuske stanice, restaurirano više od 200 fasada, kilometri afsalta, vodovoda i kanalizacije...\nDodala je da je otvoren i oživeo NTP na Zvezdari gde danas radi 560 mladih inženjera u firmama koje ostvaruju profit od 14 miliona evra.\nBrnabić je naglasila da je zahvaljujući saradnji sa privatnim vrtićima, u obdaništa ide 72.500 - 58.500 u državne i 14.000 u privatne.\n"U vrtiće je 2013. godine išlo 47.500 dece, danas je više od 14.000 novih mesta za decu. Za vreme mandata Đilasa, roditelji su mešcno plaćali 9.700 mesečno za državni vrtić, a danas 5.590 mesečno", rekla je Brnabić, te dodala da porodilje u Beogradu dobijaju jednokratnu pomoć od 10.000 dinara za svako dete koje rode, dok socijalno ugrožene majke dobijaju 25.000, zahvaljujući finansijskoj konsolidaciji u gradu.\nPošto Brnabić pred poslanicima obrazloži svoj predlog počeće rasprava.\nKandidat za ministra finansija Siniša Mali stigao je u parlament nešto pre 10 sati.\nSiniša Mali Skupština Srbije ministarstvo finansija\n28.05.2018. / 16:12\nAko je Premijerka zakljucila da je tako najbolje onda treba tako i da bude.\n28.05.2018. / 15:47\nDa ne moze da obavlja tu funkciju,ne bi ni bio predlozen.\n28.05.2018. / 15:45\nBoljeg ministra finansija sigurno nece naci.


KC VRŠAC: Slike izgubljenog sveta. Život sefardskih Jevreja na Balkanu - eVršac\nKulturni centar Vršac u saradnji sa Institutom Servantes organizuje izložbu fotografija “Slike izgubljenog sveta. Život sefardskih Jevreja na Balkanu”.\nIzložba će biti postavljena u galeriji Doma vojske od četvrtka, 4. juna do nedelje 14. juna i moći će da se pogleda u terminima od 10 do 12 i 18 do 20 časova.\nIzložba je plod dugogodišnje saradnje Instituta Servantes iz Beograda i Kulturnog centra Vršac. Takođe, izložba je poklon Instituta Servantes Kulturnom centru Vršac koji će dalje biti promoter ove izložbe.\nDekret o progonu iz 1492. godine doveo je do proterivanja na hiljade jevrejskih porodica sa Iberijskog poluostrva. Neke od njih su otišle na sever Afrike, a većina se uputila ka teritoriji tadašnjeg Otomanskog carstva, osnivajući tamo svoje zajednice koje nikada nisu izgubile vezu sa Sefaradom.\nNekoliko vekova kasnije, na Balkanu i drugim regionima Istočne Evrope i dalje postoje jevrejske zajednice koje datiraju iz XV veka.\nFotografska izložba “Slike izgubljenog sveta” omogućava nam uvid u svakodnevnicu sefardskih Jevreja na Balkanu i na istočnom Mediteranu, preko porodičnih portreta, pejzaža, slika sa verskih obreda, na kojima se može osetiti mešavina hebrejskih, španskih i otomanskih uticaja. Izložbu je osmislio institut Centropa, a njena španska verzija obezbeđenja je zahvaljujući ustanovi Casa Sefarad-Israel iz Madrida.\nOvaj projekat ističe značaj sefardskih zajednica u Srednjoj i Istočnoj Evropi tokom prve polovine XX veka, a sačinjen je od fotografija praćenih kratkim tekstovima iz privatnih porodičnih albuma.


Sramota za političare - Portal 072info\n“Ovo je trenutak da političari u BiH preuzmu inicijativu u ovom predmetu”, poručio je Füle na konferenciji za novinare, nakon sastanka sa predsjedavajućim Vijeća ministara BiH Vjekoslavom Bevandom, premijerkom Republike Srpske Željkom Cvijanović i federalnim premijerom Nerminom Nikšićem.\nEvropski komesar za proširenje je rekao da BiH trenutno krši svoje međunarodne obaveze, a da odgovornost za to snose njeni politički lideri.\n“Ovo je sramota za političare u BiH, jer su veoma neodgovorno pristupili realizaciji odluke Suda u Strasbourgu”, naglasio je Füle.\nPrema njegovim riječima, sinoćnji sastanak sa liderima iz BiH u Sarajevu bio je veoma razočaravajući.\nPrimjena odluke “Sejdić i Finci”, smatra Füle, nije ni umišljeno niti virtuelno pitanje, već međunarodna obaveza BiH na njenom putu ka EU.\nOn je upozorio da su konkretne posljedice kraha političkih pregovora o ovom pitanju izostanak primjene Sporazuma o stabilizaciji i pridruživanju između EU i BiH i nemogućnost podnošenja kredibilne aplikacije BiH za članstvo u EU.\nFüle nije odgovorio novinarima ko u BiH koči provođenje ove odluke, a ko je sve vrijeme predan tom procesu.\nOn je dodao da će o svim ovim stavovima obavijestiti visoku predstavnicu za sigurnost i Vanjsku politiku EU Catherine Ashton i Vijeće za spoljnu politiku EU.


Održana 36. sjednica Vlade ZDK\nNaslovnica NAJNOVIJE Održana 36. sjednica Vlade ZDK\nZenica – Vlada ZDK je usvojila zaključke o odobravanju pomoći u rješavanju stambenog pitanja branilaca i članova njihovih porodica u ukupnom iznosu od 488.129 KM.\nOd pomenutog iznosa za izgradnju stambenog objekta opredjeljeno je 186.000 KM,za kupovinu stambenog objekta ili stana 294.595 maraka,za prilagođavanje stambenog objekta posebnim potrebama ratnih vojnih invalida 5.000,te za sufinansiranje legalizacije stambenog objekta 2,533 marke.\nVlada ZDK nastavit će sa pružanjem podrške u rješavanju stambenog zbrinjavanja pripadnika ove populacije i nastojati da do kraja tekuće godine završi sa procedurom donošenja zaključaka o odobravanju ove vrste pomoći za aplikante koji su aplicirali na Oglas stambenog zbrinjavanja 2015. godine.\nProgram utroška sredstava na razdjelu 21 – Ministarstvo zdravstva, budžetska organizacija 01, potrošačka jedinica 0001, ekonomski kod 615100, pozicija “Kapitalni transferi drugim nivoima vlasti-za zdravstvo” Budžeta Zeničko-dobojskog kantona za 2015. godinu, sa Prijedlogom Zaključka o usvajanju;\nZaključak o utvrđivanju Prijedloga Odluke o davanju saglasnosti na dugoročno kreditno zaduženje Javne ustanove Kantonalna bolnice Zenica;\nPrijedlog Odluke o izmjeni Odluke o uslovima korištenja i načinu plaćanja službenih mobilnih telefona.


MEĐUNARODNA KONFERENCIJA O TRGOVINI LJUDIMA U CILJU RADNE EKSPLOATACIJE\nASTRA – Akcija protiv trgovine ljudima organizovala je u Beogradu 1. i 2. marta 2012. godine međunarodnuKonferenciju o trgovini ljudima u cilju radne eksploatacije, prvu konferenciju o ovoj temi koja je ikad organizovana u Srbiji. Na konferenciji je bilo reči o pravima radnika, radnoj eksploataciji kao obliku trgovine ljudima i poboljšanju politika u ovoj oblasti, kako u pogledu prevencije, otkrivanja i krivičnog gonjenja počinilaca, tako i u pogledu odgovarajuće identifikacije i tretmana žrtava radne eksploatacije.\nNa početku konferencije predstavljeni su rezultati istraživanja javnog mnjenja (reprezentativni uzorak od 2506 punoletnih građana Srbije) i fokus grupa (pet fokus grupa u kojima su odvojeno učestvovali nezaposleni, studenti, zaposleni, predstavnici sindikata i zaposleni u javnom sektoru – državne službe, NSZ, agencija za zapošljavanje ili omladinske zadruge) koja je ASTRA sprovela u oktobru 2011. godine u okviru projekta „Make it Work“ koji finansira Evropska unija u okviru programa „Podrška civilnom društvu. Ovi rezultati pokazuju da građani Srbije radnu eksploataciju razumeju kao loše uslove rada i nepoštovanje radnog prava u tranzicionoj privredi; kada radnu eksploataciju posmatraju u kontekstu trgovine ljudima, ispitanici je vide kao nešto daleko od njihovih života i njihove stvarnosti, iako u velikom procentu kažu da su i sami primali sumnjive poslovne ponude ili da su njihovi prijatelji, poznanici ili bliske osobe imali iskustvo radne eksploatacije; konačno, uprkos praksi, muškarci se nikako ne percipiraju kao moguće žrtve trgovine ljudima.\nNeke od najvažnijih preporuka i zaključaka koje su doneli učesnici Konferencije:\n– Trgovina ljudima u cilju radne eksploatacije mora se posmatrati kao najgrublje krešenje ljudskih prava, a ne u kontekstu (ilegalnih) migracija, kriminala ili nepoštovanja radnog prava; u tom smislu neophodan je i adekvatan odgovor države u oblasti krivičnog gonjenja, prevencije i pomoći i zaštite žrtava radne eksploatacije.\n– Za uspešnu borbu protiv trgovine ljudima u cilju radne eksploatacije potrebno je izgraditi zajedničku platformu i uključiti što širi krug aktera. Naime, pored relevantih institucija i nevladinih i međunarodnih organizacija kao aktera koji tradicionalno učestvuju u borbi protiv trgovine ljudima u Srbiji, potrebno je povezivanje sa preduzećima, kompanijama i drugim poslodavcima, ali i aktivno angažovanje sindikata, inspekcije rada, agencija za zapošljavanje.\n– Neophodna je dodatna obuka kako postojećih aktera, tako i onih koji će tek biti uključeni u suzbijanje trgovine ljudima u cilju radne eksploatacije kako bi se adekvatno reagovalo na specifične karakteristike ovog oblika eksploatacije na svim nivoima i u svim fazama.\n– Inspektorat za rad, kao državni organ, treba da doprinese suzbijanju trgovine ljudima u cilju radne eksploatacije kroz pojačanu kontrolu agencija za zapošljavanje i drugih posrednika u zapošljavanju – fizičkih ili pravnih lica, bez obzira na to da li su registrovani za obavljanje ove delatnosti ili ne.\n– Pored Inspekcije rada, za uspešno suzbijanje trgovine ljudima u cilju radne eksploatacije potrebno je uključiti i druge nadležne inspekcije, pogotovo u onim privrednim granama u kojima se beleži najveći broj slučajeva, a pre svega građevinsku inspekciju.\n– Potrebno je poboljšati identifikaciju žrtava trgovine ljudima u cilju radne eksploatacije, što podrazumeva i doslednu primenu relevatnih indikatora (MOR), definisanje procedura koje će omogućiti da primarnu identifikaciju vrši širok krug aktera koji mogu doći u kontakt sa potencijalnim žrtvama, uz uspostavljanje i razvijanje adekvatnih mehanizama podrške i pomoći.\n– Žrtvama trgovine ljudima u cilju radne eksploatacije potrebno je obezbediti efikasan i sveobuhvatan sistem podrške, kao i puno poštovanje onih prava koja su im kao žrtvama trgovine ljudima garantovana međunarodnim dokumentima (pravo na informacije, zaštitu privatnosti, pristup pravnoj, medicinskoj i psihološkoj pomoći, pristup uslugama prevođenja itd.).\n– Potrebno je unaprediti postojeće programe podrške žrtvama trgovine ljudima imajući u vidu da trenutni kapaciteti nisu dovoljni da odgovore na potrebe velikog broja žrtava koji je karakterističan za slučajeve radne eksploatacije i da ne obezbeđuju adekvatne vrste pomoći koji je ovim žrtvama potreban, posebno imajući u vidu da se prevashodno radi o odraslim muškarcima.\n– U borbu protiv trgovine ljudima u cilju radne eksploatacije potrebno je uključiti i institucije nadležne za suzbijanje korupcije i pranja novca, a istragu usmeriti i na investitore, ugovarače posla, posrednike u zapošljavanju, podizvođače i sve ostale koji se nalaze u „lancu nabavke“.\n– Za uspešno i efikasno prepoznavanje i procesuiranje slučajeva trgovine ljudima u cilju radne eksploatacije, neophodno je obezbediti visok nivo političke volje kao znak stvarne rešenosti društva da se stane na put ovom obliku kriminala.\n– U svim slučajevima trgovine ljudima u cilju radne eksploatacije potrebno je sprovesti finasijske istrage kojima će biti ispraćeni tokovi novca, kako bi se sprečilo da novac stečen kroz trgovinu ljudima bude uveden u legalne tokove kroz proces privatizacije, investicije i sl.\n– U oblasti prevencije trgovine ljudima u cilju radne eksploatacije, potrebno je sprovesti brojne aktivnosti, kako na nivou tržišta rada, tako i na individualnom nivou, u cilju promocije sigurnih radnih migracija i uz aktivno učešće relevantih državnih organa, nevladinih organizacija, sindikata, različitih inicijativa koje pokreću sami radnici itd.\n– Trgovina ljudima u cilju radne eksploatacije se mora prepoznati kao problem koji proizilazi iz stanja na tržištu rada i koji ne pogađa samo jednu privrednu granu. U tom smislu, neophodno je graditi i podsticati takvo tržište rada na kome će se dosledno primenjivati propisi iz oblasti radnog prava, uz zanemarljiv udeo rada na crno.\n– U slučajevima trgovine ljudima u cilju radne eksploatacije sa međunarodnim elementima, nužna je brza i efikasna saradnja državnih organa u svim državama u pitanju, imajući pri tom u vidu i međunarodne obaveze koje proizilaze iz Konvencije Saveta Evrope za borbu protiv trgovine ljudima i ostale međunarodne dokumente.\nKonferencija o trgovini ljudima u svrhu radne eksploatacije je organizovana u okviru projekta „Make it work – fighting trafficking and exploitation of workers“ koji finansira Evropska unija u okviru programa „Podrška civilnom društvu“.


Početak rada na Strategiji razvoja veštačke inteligencije Republike Srbije u periodu od 2020. do 2025. godine : Inkluzija\nPočetak rada na Strategiji razvoja veštačke inteligencije Republike Srbije u periodu od 2020. do 2025. godine\nImajući u vidu globalni razvoj oblasti veštačke inteligencije neophodno je definisati strategiju koja će omogućiti razvoj ove oblasti u Republici Srbiji.\nNa predlog Kabineta predsednika Vlade formirana je Radna grupa za izradu predloga Strategije koja je sastavljena od predstavnika/ca različitih institucija iz javnog i privatnog sektora. Prvi sastanak radne grupe održan je 16. oktobra 2019. godine, nakon čega su formalno otpočele aktivnosti na izradi analize efekata (ex-ante) ove Strategije.\nMinistarstvo prosvete, nauke i tehnološkog razvoja će u saradnji sa Kabinetom predsednika Vlade i drugim institucijama realizovati sve aktivnosti u vezi pripreme ovog strateškog dokumenta, koja će obuhvatiti prioritetne politike sa akcentom na razvoj veštačke inteligencije u obrazovanju, istraživanju, inovacijama, državnoj upravi i privredi.\nAktivnosti na izradi Strategije biće u skladu sa Zakonom o planskom sistemu, a koji predviđa širok spektar konsultativnih aktivnosti prilikom izrade Strategije kako bi javnost, privreda i građani/ke bili uključeni u određivanje prioriteta i strateškog usmerenja razvoja veštačke inteligencije u Republici Srbiji.\nPočetak rada Ministarstva prosvete, nauke i tehnološkog razvoja na Strategiji u skladu je sa članom 33. stav 2. i 3. Zakona o Vladi („Sl. glasnik RS”, br. 55/2005, 71/2005 – ispr., 101/2007, 65/2008, 16/2011, 68/2012 – odluka US, 72/2012, 7/2014 – odluka US, 44/2014 i 30/2018 – dr. zakon), članom 10. Zakona o Ministarstvima („Službeni glasnik RS“, broj 44/2014, 14/2015, 54/2015, 96/2015 – dr. zakon i 62/2017) i članom 32. Zakona o planskom sistemu Republike Srbije („Službeni glasnik RS“, broj 30/2018).


Šabačka bolnica dobija novi skener - RTV Šabac\n24. avgust 13:58\nU okviru projekta „Hitan odgovor Republike Srbije na COVID -19“, koji sprovodi Ministarstvo zdravlja, a finansira Međunarodna banka za obnovu i razvoj, planirana je nabavka novog aparata za kompjuterizovanu tomografiju za Opštu bolnicu Šabac. Novi 64-voro-slajsni skener sa tri dijagnostičke stanice će biti instaliran u Službi za radiološku i ultrazvučnu dijagnostiku u prizemlju zgrade Hirurškog bloka. Pre dobijanja novog skenera, potrebno je uraditi neophodno prilagođavanja prostora i radnog okruženja za osoblje. U Optšoj bolnici napominju da novi skener neće biti zamena za postojeći, koji će i ubuduće biti u funkciji i na istoj lokaciji u zgradi Internističkog bloka.\nPredstavnici građevinske kompanije „Mašino-projekt“ – Beograd, koju je za pripremne radove delegiralo Ministarstvo zdravlja, bili su danas u radnoj poseti našoj ustanovi. Tom prilikom obavili su detaljno snimanje postojećeg stanja za potrebu izrade projektne dokumentacije.\nAdaptacija i rekonstrukcija prostora po standardima koje zahteva rad skenera nove generacije su preduslovi za nabavku i očekujemo da će građevinski radovi započeti u što skorije vreme. Po završetku projekta, pacijentima u našoj ustanovi biće na raspolaganju oba CT skenera što će u mnogome povećati kapacitet za potrebe precizne dijagnostike.\nNa današnjoj sednici Kriznog štaba odlučeno je da se u Srbiji uvedu kovid propusnice. Uredba o uvođenju kovid sertifikata trebalo bi da bude usvojena na...\nNa teritoriji Mačvanskog okruga u prethodna 24 sata, potvrđen je 301 pozitivan uzorak na Kovid 19 i to - u Šapcu 159, Loznici 66, Bogatiću 28,...\nNa teritoriji Mačvanskog okruga u prethodna 24 sata, potvrđeno je 370 pozitivnih uzoraka na Kovid 19 i to - u Šapcu 151, Loznici 108, Vladimircima 32, ...


Kladovo: Odvezao tuđi automobil i bežao od policije - Glas Zaječara\nHome Hronika Kladovo: Odvezao tuđi automobil i bežao od policije\nPripadnici Ministarstva unutrašnjih poslova u Kladovu, po nalogu nadležnog tužilaštva, podneće krivičnu prijavu protiv dvadesetdevetogodišnjeg muškarca iz okoline Kladova, zbog postojanja osnova sumnje da je izvršio krivično delo neovlašćeno korišćenje tuđeg vozila.\nOn se sumnjiči da je juče popodne u jednom selu u okolini Kladova ušao u dvorište tridesettrogodišnjeg muškarca, seo u njegov „pežo 206“ koji je bio otključan i sa ključem u vozilu i odvezao se u nepoznatom pravcu.\nPolicija ga je ubrzo uočila na putu ka Kladovu i pokušala da ga zaustavi, ali je on nastavi da vozi i skrenuo sa puta, sišao na jednu livadu, udario u šut i oštetio vozilo.\nOsumnjičeni je potom pokušao da pobegne, ali su ga policajci sustigli i uhapsili.\nUtvrđeno je da je automobilom upravljao pod dejstvom psihoaktivnih supstanci, pa mu je po Zakonu o bezbednosti saobraćaja određeno zadržavanje do 12 sati.\nPrethodni tekstKORONA U ZAJEČARU: Još 23 novozaražеna, prеminula dva lica\nNaredni tekstPodеla еdukativnih knjiga o bеzbеdnom učеstvovanju u saobraćaju


BRENDIRANJE je jedan od važnijih koraka u formiranju sopstvenog auditorijuma budućeg proizvoda. Zato je od velike važnosti izuzetno ozbiljno prići tom procesu. BREND - to nije samo marka, koja se sastoji od imena, logotipa i zvučnih simbola kompanije ili proizvoda. Pojam Brenda je širi, jer u njega još dodatno ulaze i sama kompanija ili proizvod, sa svojim karakteristikama, kao i skup očekivanja, asocijacija od strana korisnika,\nobećanje dato od strane autora marke ili proizvoda! Jedan od najvažnijih uslova dugog i uspešnog života budućeg brenda je zvučno ime kompanije NAMEING. Mora biti prikladno za proizvod ili usluge kojima se firma bavi, lako pamtljivo i originalno, prilagodljivo stranom tržištu, ako je kompanija internacionalna. Ako bi govorili jednostavnim jezikom brending je jednako reputacija.\nMi imamo kreativan, stručan i obrazovan tim koji odlično radi svoj posao i spremni smo da Vam ponudimo kompletni vizuelni identitet Vaše kompanije od ideje do sprovođenja u delo.


U momentu kada se turistička industrija trudi više no ikada da odgovori na najrazličitije zahteve putnika, pojavio se sasvim novi trend, popularno nazvan „putovanje bilo gde“.\nNaime, ove nedelje, Airbnb je objavio ono što naplaćuje kao „najveću promenu decenije“, uz dodatak filtera kako bi putnici mogli da pretražuju „kuće na drveću“ ili „zamkove“, bez obzira na lokaciju.\nDošlo se do zaključka da putnicima posle dugog perioda izolacije i nemogućnosti putovanja više nije na prvom mestu destinacija, već putovanje samo po sebi, ma gde bilo. Shodno tome, termin „svuda“ se sve češće pojavljuje kao termin za pretragu među putnicima.\nU međuvremenu, pojavila se i sasvim nova opcija „bilo gde“ kao odredište za pretragu, gde putnici samo treba da unesu svoje polazne tačke.\nLako je shvatiti zašto je „putovanje bilo gde“ postalo popularno 2022. Putnici su izdržali dve godine zatvaranja i zabrana, te je tako „bilo gde osim dnevne sobe“ izgledalo kao egzotična, uzbudljiva destinacija.\n- „Iskreno, osećam se kao da sam zaboravila kako da izaberem letnji odmor, jer se čini da nismo baš imali mnogo izbora u poslednje dve godine“, kaže Julija, 35-godišnja doktorka sa dvoje dece mlađe od pet godina.\n- „Pre nekoliko godina mi je zaista bilo stalo da stignem do popularnih destinacija, ali poslednje dve godine samo očajnički želim da odvedem decu bilo gde gde mogu da trče po plaži. Sada kada ponovo imamo opcije, teško je znati odakle početi."\nSpontanost je zaista nešto što je nedostajalo tokom pandemije, i neosporno je da impulsivne odluke o putovanju mogu dovesti do avantura koje obogaćuju život.\nputovanje bio gde Putovanje bilo gde destinacija


Norveški fond za bogatstvo, najveći te vrste i vredan oko bilion dolara, najavljuje ulaganje u privatni kapital, sa ciljem da poveća povraćaj sredstava i proširi rizik na širi spektar kompanija.\n"Ovaj postupak može omogućiti da se poslovanje Fonda proširi na različite vrste kompanija od onih, koje su dostupne na javnom tržištu kapitala", navodi se u pismu Fonda, koje je upućeno Ministarstvu finansija.\n"Na osnovu istorijskih podataka, takođe se može očekivati da se ulaganjem u neizlistan kapital stvori neznatno veći povraćaj nego investicijama u izlistani kapital", dodaje se u saopštenju.\nKada je prošle godine odbijen pritisak da se omogućil investiranje u infrastrukturu, vlada je počela da razmatra da li će dozvoliti investiranje Fonda u privatni kapital. Fond je prošle godine dobio zeleno svetlo da poveća svoj udeo u akcijama portfolia na 70 odsto, u cilju povećanja prinosa usled rekordno niskih kamatnih stopa.\nVlada obično najavljuje promene u strategiji na proleće, o čemu se onda raspravlja u parlamentu. Međutim, državni zvaničnici u ministarstvu nisu želeli da odmah komentarišu pismo Fonda.\nPored generisanja većeg prinosa i širenja rizika, Fond je, takođe, saopštio da je ulaganje u privatni kapital postalo važnije, jer je broj kompanija na berzi opao.\n"U Sjedinjenim Američkim Državama, broj kompanija na domaćem tržištu pao je za oko 50 odsto otkako je Fond počeo da investira u kapital, a isti slučaj imamo i u Velikoj Britaniji. U drugim krajevima sveta, broj izlistanih kompanija je rastao sve do 2011. godine, ali je od tada beležio blagi pad", navodi se u saopštenju.\nFond u pismu ističe da je iskustvo ulaganja u nekretnine dalo neophodno znanje za ulaganje u privatni kapital, kao i da bi najrelevantniji pristup bio investiranje, zajedno sa privatnim fondovima.\nOdnosi sa investitorima – važan segment poslovanja


Novi i ljepši izgled ulica noću u centru Sarajeva – TVSA.BA\nSrijeda, 19 Januara, 2022 1:55\nNaslovna/Vijesti/Sarajevo/Novi i ljepši izgled ulica noću u centru Sarajeva\nNovi i ljepši izgled ulica noću u centru Sarajeva\nOpćina Centar je sklopila ugovor o izvođenju radova na nadogradnji i rekonstrukciji javne rasvjete. Za ovu namjenu Općina je u budžetu obezbijedila 530.000 KM, a ugovor je potpisan sa firmom „Step“ kao izvođačem radova.\nU proteklom periodu radovi na ugradnji efikasnije i štedljivije LED rasvjete su izvođeni na širem području općine Centar. Tako je nova rasvjeta ugrađena u ulicama Vrbanja, Mustajbega Fadilpašića, Kranjčevićeva, Josipa Vancaša, Alekse Šantića, Mehmed-bega Kapetanovića Ljubušaka, Ključka, Prusačka, Mice Todorović, Alipašina, Sutjeska, Jezero, Fra Anđela Zvizdovića, Kralja Tvrtka, Dolina, Magribija, Augusta Brauna, Herceg Stjepana, Vrazova, Koševo, Hasana Kikića, u parku kod zgrade predsjedništva BiH i u Dubrovačkoj.\nEkipe preduzeća Step u proteklim danima su nastavile radove u ulicama Franca Lehara, Kemal begova, Danijela Ozme, Vladimira Valtera Perića, Čekaluša, Gabelina…\nIz preduzeća Step su naglasili da manje probleme u realizaciji radova stvaraju parkirana vozila koja onemogućavaju ekipama pristup svjetiljkama.\nVijeće roditelja protiv provođenja eskterne mature


"Sloboda izražavanja na visokom nivou" | Vesti Krstarice\n"Sloboda izražavanja na visokom nivou"\nRadio-televizija Srbije – 21. april 2017. 13:58\n"Sloboda govora i izražavanja u našoj zemlji je na visokom nivou, ali kršenja su uvek moguća", naveo je Ilić na konferecniji u Aeroklubu, na kojoj je potpisan Sporazum o saradnji i donaciji između JUFREX programa (program za jačanje slobode izražavanja u Jugoistočnoj Evropi) i Pravosudne akademije.\nPrema njegovim rečima, važno je da javni funkcioneri, sudije i tužioci budu obučeni o pravu na slobodu izvržavanja koje je propisano Evropskom konvencijom kako se ne bi dešavale greške u postupanju.\n"Nepoznavanje prakse Evropskog suda za ljudska prava veoma košta našu državu i naše građne", naveo je Ilić osvrćući se na loše odluke pojedinih sudova.\nSa druge strane, kako je naveo, u našoj državi sve je češća pojava zloupotrebe prava na slobodu izražavanja - kada se neutemeljeno optužuje bilo koji građanin.\nU toj situaciji stvara se atmosfera da otuženi maltene i ne sme da se brani da ne bi kršio slobodu govora.\nPored toga Ilić je ukazao i na trend nedozvoljenog komentarisanja sudskih odluka ili krivičnih postupaka u ranoj fazi, ukazujući da tu nije reč o pravu već o zloupotrebi prava na izražavanje koje može da ima dalekosežne štetne posledice po određeni slučaj.\nDirektor Pravosudne akademije Nenad Vujić smatra da u težnji ka dostizanju evropskih standarda u slobodi izražavanja u Srbiji značajan doprinos unapređenju tog prava može da da pravosuđe kroz svoje odluke.\nOn je ukazao da je bitno da sudije, tužioci i policija prođu obuke koje se tiču tog prava propisanog Evropskom konvencijom o ljudskim pravima kao i da se upoznaju sa praksom Evropskog suda "živim mehanizmom koji se svakodnevno razvija".\nVujić je takođe ukazao da Pravosudna akademija trenutno obučava nosioce pravosudnih funkcija i policije za medijsko istupanje povodom slučajeva nasilja u porodici koji su veoma oseljivi.\nŠef kancelarije Saveta Evrope u Beogradu Tim Kartrajt rekao je da SE godinama razvija standarde koji se tiču slobode izražavanja te da želi da svojim savetima i smernicama prenese pozitivna iskustva na Srbiju.\nOn je ukazao na važnost prakse Evropskog suda za ljudska prava koji se često u svojim odlukama poziva na slobodu izržavanja i, kako je rekao, naglašava da država mora da obezbedi pravo na međusobnu komunikaciju i pravo na objavljivanje informacija.\nPored toga, taj sud kroz praksu u svojim odlukama nalaže obavezu državi da obezbedi pravo na učešće lica u javnoj debati kao i da bez straha izražava svoje mišljenje, naveo je on.\nKartrajt je tom prilikom napomenuo da je SE juče izdao Studiju pod nazivom "Novinar pod pritiskom", navodeći da ona daje preporuke kako se botiri sa pritiskom na medije.\n"Novinari u Evropi su često izloženi pritiscima, pa čak i zastrašivanju i nasilju, a to često dovodi do samocenzure", zaključio je šef Kancelarije SE u Beogradu.\nOpšti cilj programa JUFREX programa - jačanje slobode izražavanja u Jugoistočnoj Evropi, je kako je rečeno nakonferenciji jačanje slobode izražavanja i medija u skladu sa standardnima SE sa posebnim naglaskom na pravosuđe.\nProgram je počeo 2016. godine i trajaće do 2019. godine, a sprovodi se u Srbiji, BIH, Crnoj Gori, Makedoniji i Albaniji.


Andrea Orcel novi izvršni direktor UniCredita – Bankar.me\nApril 16, 2021 BANKE, EVROPA, SVE VIJESTI, SVIJET Leave a comment\nAndrea Orcel imenovan je u četvrtak za novog izvršnog direktora italijanske banke UniCredit, a početak mandata obilježilo je nezadovoljstvo pojedinih dioničara visinom njegove plate i bonusa.\nOrcel je teškom mukom nadvladao nezadovoljstvo dioničara uslovima njegovog ugovora i paketom plata i nagrada u visini do 7,5 miliona eura, osiguravši na skupštini dioničara 54 posto glasova, tek nešto više od traženog minimuma od 50 posto plus jedan glas.\nOrcelova plata biće dvostruko veća od one bivšeg izvršnog direktora Jeana Pierrea Mustiera i naišla je na kritiku savjetodavnih kompanija vodećih dioničara koje su im preporučile da glasaju protiv.\nNa današnjoj skupštini dioničara zastupljeni su bili investitori na koje otpada 60 posto redovnih dionica banke. Orcelov paket dobio je podršku 54 posto glasova na skupštini , što znači da ga podržava samo oko trećina njih.\nLista novih direktora koju je predstavio odbor u odlasku, a uključuje Orcela kao predloženog izvršnog direktora i bivšeg ministra privrede Piera Carla Padoana na funkciji predsjednika, dobila je 76,3 posto glasova, što odgovara manje od polovine ukupnog kapitala banke.\nPrihvaćajući posao u UniCreditu, Orcel se odriče više od 25 miliona eura odgođenih plata bivšeg poslodavca, švajcarskog UBS-a, čiji je ogranak investicionog bankarstva vodio do 2018. godine.\nPOJMOVIandrea orčel andrea orcel unicredit\nPrevious EU se zadužuje 800 milijardi eura da “ozdravi” od koronakrize\nSljedeći Bakar je nova nafta


pink.rs | PREDRAG KON ZABRINUT: Korona brojke će se povećavati iz nedelje u nedelju! Ako se ništa ne promeni, JESEN ĆE BITI POSEBNO TEŠKA ZA SRBIJU\nDelta soj u Srbiji, stagnacija u vakcinaciji i popuštanje mera doveli su do povećanja broja zaraženih. Za nedelju dana uočeno je povećanje sa 77 novoobolelih u proseku, na 93. Rast će se, ocenjuje epidemiolog, nastaviti.\nTaman kad smo uplovili u mirnije leto, kao hladan tuš stigla nam je vest o Delta soju u Srbiji. Od tada počinje neprestana briga, a dr Predrag Kon kaže da je ona opravdana.\n- Briga treba da postoji, a strah od izvesnosti da će doći do porasta brojki je realan. S druge strane, ne treba ni preterano da brinemo, jer ćemo ovo prevazići – kaže dr Kon za Pink.\nPorast korona borojki će se, kaže Kon, osećati iz nedelje u nedelju.\n- U prethodnoj nedelji prosek je bio 77 novoobolelih za 24 sata, a u ovoj je 93. Rast je lako uočljiv i on će se nastaviti. Brzina porasta zavisi od našeg ponašanja, a ne toliko od vakcinisanosti koja se, nažalost, totalno usporila u Srbiji i na nju ne možemo više da računamo. Sada moramo da uradimo sve da povećamo broj vakcinisanih i usporimo prenošenje virusa našim ponašanjem. Ukoliko to ne uradimo, čeka nas ozbiljan porast koji je, recimo, u Izraelu bio desetostruki, bez obzira na to što su imali vrlo visok procenat vakcinisanih – kaže epidemiolog.\nPodseća da se Srbija u jednom trenutku spustila na 60 novoobolelih za dan, ali da je tu brojka stala. Krenulo se, podseća, sa potpunim popuštanjem mera, ujedno nismo imali dovoljno vakcinisanih i stigao je novi soj koronavirusa – sve ovo sada jasno daje rezultate koji se oslikavaju u porastu broja novoobolelih.\nDa li Srbiju čekaju nove mere na jesen?\nDr Kon ocenjuje, prateći trenutno kretanje epidemije, da će za nas biti teška druga polovina jeseni, a da će Krizni štab svakako reagovati adekvatno u odnosu na situaciju. Uskoro očekuje reakciju Kriznog štaba i na trenutnu situaciju, ali ističe da je aktivnost virusa i dalje niska, te da se ne može reagovati diskrepantno.\n- Moramo da razmišljamo više meseci unapred i moramo javnost da pripremamo na ono što dolazi, ne da bismo stvarali paniku, već sasvim naprotiv – kaže Kon za Pink.


Iduće godine možemo očekivati dvostruko više turista\n- BiH ne pripada trećim zemljama, za koje će biti smanjene ili obustavljene kvote za izvoz čelika u EU, i ne treba tako ni biti tretirana, te očekujemo da ovakav naš prijedlog bude i prihvaćen - kazao je danas predsjedavajući Vijeća ministara BiH Denis Zvizdić na pres-konferenciji, na kojoj je prezentirao najvažnije teme i zaključke sa samita i sastanaka održanih proteklih dana u Sofiji, Londonu i Briselu.\n- Očekujem da ćemo uspjeti u namjerama da zaštitimo taj sektor – dodao je Zvizdić, najavivši da bi uskoro ministar vanjske trgovine i ekonomskih odnosa BiH Mirko Šarović sa saradnicima trebao posjetiti Brisel tim povodom.\nGovoreći dalje o sastanku Vijeća za stabilnost i pridruživanje održanom u Briselu, Zvizdić je kazao da je konstatirano da je BiH napravila značajne korake.\n- Očekujem da se kandidatski status poklopi s mandatom evropskih institucija u prvom kvartalu iduće godine. Do kraja ove godine očekujem aktivaciju MAP-a – rekao je Zvizdić i pozvao da se odgovori na dodatna pitanja iz Upitnika Evropske komisije odvoje od predizborne kampanje.\nKada je riječ rezultatima samita 16 premijera zemalja istočne i centralne Evrope sa premijerom Kine (16+1) održanom u Sofiji, Zvizdić je istakao da se ove godine u BiH očekuje oko 50.000 turista iz Kine, ako ne i više, a iduće godine možemo očekivati dvostruko, dok je pokrenuta i izrada sporazuma o civilnoj avijaciji što će omogućiti avioliniju iz Pekinga do centralne Evrope.\nIstakao je i da će Kina biti zemlja partner Mostarskog sajma iduće godine, što je u konačnici važno radi proširenja palete proizvoda koje će BiH moći izvoziti u Kinu, osim dogovorenog izvoza mlijeka i mliječnih proizvoda. Zvizdić je dodao da će naredni samit 16+1 biti u Sarajevu, dok će u našoj zemlji biti održana i konferencija o inovacijama, i to najvjerovatnije od 5. do 8. novembra ove godine.\nKada je riječ o samitu o zapadnom Balkanu održanom u Londonu, Zvizdić je naglasio da je BiH imala najbolje pripremljene projekte iz oblasti ekonomije što je rezultiralo time da je od devet projekata za zapadani Balkan naša zemlja dobila tri u vrijednosti 275 miliona eura za tri dionice na Koridoru 5c.\nDenis Zvizdić BiH London


Promocija za nove kadete | TV KANAL 9 NOVI SAD\nNaslovna EMISIJE Promocija za nove kadete\nPromocija za nove kadete\nVIDEO K9: Ministarstvo odbrane i ove godine tokom februara u gradovima Srbije promoviše vojni poziv za učenike završnih razreda osnovne i srednje škole. Za novosadske školarce promocija vojnog poziva organizovana je u Tehničkoj školi "Mileva Marić Ajnštajn".\nPromocija je organizovana kako bi se zainteresovani učenici pravovremeno pripremili za konkurs kadeta na Vojnu akademiju i Medicinski fakultet Univerziteta odbrane kao i za upis u Vojnu gimnaziju-srednju stručnu vojnu školu.\n“Naši kadeti Vojne akademije primaju platu koja se kreće od 12-16 hiljada dinara, u zavisnosti od godine studija i proseka koji su ostvarili na Vojnoj akademiji. Mi smo pokušali da stimulišemo naše učenike i kadete, tako da kadeti koji imaju prosek preko 8,5 i 9,5 imaju povećanje 10, odnosno 15 posto na platu”, rekao je major Danko Rodović sa Univerziteta odbrane Beograd.\nPo završetku Vojne akademije svi kadeti, akako kažu, imaju zagarantovano radno mesto u Vojsci Srbije ili u Ministarstvu odbrane.\nInteresovanje novosadskih učenika da svoje školovanje nastave na nekoj od vojnih škola, svake godine je izuzetno veliko. U Tehničkoj školi promociju za vojni poziv organizuju već drugi put.\n“Promocija koja je bila prošle godine donela je dobre rezultate i nekoliko učenika koji su primljeni su odlično startovali, imam informaciju da se i dobro ponašaju i osećaju u vojnim školama”, naveo je Stanko Matić, direktor TŠ Mileva Marić Ajnštajn.\nKonkurs za prijem u vojne obrazovne ustanove se raspisuje tokom februara, a kandidati, uz uslov da su državljani Srbije, moraju biti zdravstveno sposobni i bez krivičnog ili prekršajnog postupka koji se vodi protiv njih.\nTŠ Mileva Marić Ajnštajn\nPrethodni tekstProstorni planovi za bolju infrastrukturu\nSledeći tekstKako se crta na kamenu?


S druge strane, državni organi podsećaju frilensere da su i ranije bili u obavezi da plaćaju porez, da je važno da zakonske obaveze izmiruju na vreme, kao i da su za ovu i naredne dve godine već dobili olakšice za IT sektor.\n"Niko ne misli da ne treba plaćati porez, ali porez mora biti realno utemeljen. Vrlo je bitno da prepoznamo specifičnosti ove zajednice i shvatimo da je reč o poslovima i novcu koji lako mogu da odu iz Srbije, a sa njima verovatno i ljudi koji se bave ovim poslovima", navodi se u saopštenju Udruženja.\nTo udruženje pokrenulo je potpisivanje peticije "Ne uništavajte frilensere" za smanjenje poreza i prve nedelje je sakupljeno više od 18.000 potpisa, a trenutno se formira ekspertski tim koji će uključiti pravne, poreske i ekomomske eksperte, ali i predstavnike frilensing zajednice.\nPredstavnici udruženja ističu da će nakon sakupljanja 30.000 potpisa i formulisanja predloga predati zahtev ministru finansija Siniši Malom. Ukazuju da je IT najbrže rastuća grana i jedan od retkih sektora koji beleži rast čak i tokom pandemije COVID-19 virusa, ali i ostale vrste usluga koje se pružaju korišćenjem kompjutera i da predstavljaju najveći potencijal Srbije.\nPoreska uprava je saopštila da je na osnovu podataka o uplatama iz inostranstva i njihovim poređenjem sa podnetim poreskim prijavama o obračunatom i plaćenom porezu i doprinosima na zaradu od fizičkih lica, ustanovila veliko nepoštovanje poreskih propisa. Ti prihodi se, kako navode, ostvaruju po osnovu pružanja raznih vrsta usluga, a najčešće je reč o razvoju softvera, prevođenju, držanju časova stranih jezika, promocije...\nObaveštenje Poreske uprave ministar vidi kao njihovu "dobru nameru", pre nego što počne kontrola i kako bi bilo što manje podnošenja zahteva za pokretanje prekršajnog postupka.\nInače, od ove godine na snazi je novi tip olakšica po osnovu zapošljavanja visokokvalifikovanih lica i one su prepoznate i u IT sektoru. Reč je o popustima vezanim za poreze i doprinose, odnosno PIO i ti popusti tokom 2020. godine iznose 70 odsto poreza i 100 odsto PIO doprinosa, a naredne godine predviđeno je 65 odsto poreza i 95 odsto PIO doprinosa.\nOve olakšice su osmišljene tako da poslodavci neće morati da obračunavaju i plaćaju pune poreze i doprinose, pa da naknadno zahtevaju povrat sredstava, već je celokupan proces tako osmišljen da se odmah prilikom isplate plata obračunavaju i plaćaju umanjeni porez i doprinosi.


"Željeznice Republike Srpske" dobile su upotrebnu dozvolu za projekat modernizacije sistema signalizacije i telekomunikacija na dionici pruge Doboj-Banjaluka, u okviru kojeg je šest stanica osigurano novim signalno-bezbjednosnim uređajima, a 11 pružnih prelaza uređajem za automatsko osiguranje, saopšteno je iz ove kompanije.\nIz "Željeznica" navode da je ova investicija vrijedna oko 20 miliona evra finansirana iz postojećih kredita, bez dodatnog zaduženja.\nU ovoj kompaniji kažu da je Ministarstvo za prostorno uređenje, građevinarstvo i ekologiju Republike Srpske početkom juna izdalo rješenje kojim se daje upotrebna dozvola za izvedenu rekonstrukciju i modernizaciju elektroenergetske, telekomunikacione i signalno-bezbjednosne mreže u pružnom pojasu na trasi pruge Doboj - Banjaluka.\n"Nakon internog tehničkog pregleda od stručnih komisija 'Željeznica Republike Srpske' i Republičke komisije za tehnički pregled projekta, ovi sistemi su sukcesivno puštani u probni rad, a 'Željeznice' su ušle u proces dobijanja neophodne upotrebne dozvole", dodaje se u saopštenju.\nIz "Željeznica" podsjećaju da je projekat promovisan u septembru prošle godine u Banjaluci i da je od tada u probnom radu bio sistem zahvaljujući kojem je omogućen kvalitetniji, bezbjedniji i jeftiniji rad željeznica na dionici Doboj-Banjaluka.\n"Stečeni su svi uslovi za skraćenje voznih vremena vozova, znatno je povećana bezbjednost, unaprijeđen sistem za regulisanje željezničkog saobraćaja, te se povećava prevozna i propusna moć željezničkog saobraćaja na dionici Doboj- Banjaluka", navodi se u saopštenju.\nRadi bolje zajedničke bezbjednosti, "Željeznice Republike Srpske" ponovo apeluju na sve učesnike u saobraćaju da je neophodno striktno poštovanje saobraćajnih propisa i pojačana pažnja svih učesnika u drumskom saobraćaju na pružnim prelazima.\nIz "Željeznica" poručuju da je, zahvaljujući novougrađenim signalno-bezbjednosnim uređajima, postignuta veća operabilnost i nivo osiguranja željezničkih stanica, ukrsnica i pružnih prelaza.\nU okviru projekta PS-03 - "Modernizacija sistema signalizacije i telekomunikacija na dionici pruge Doboj-Banjaluka" u građevinskom dijelu uređene su i stanične zgrade u Ostružnji, Snjegotini, Jošavki i Vrbanji, navodi se u saopštenju.\nProjekat je nastavak započetog procesa modernizacije "Željeznica Republike Srpske".\n"U zavisnosti od raspoloživih finansijskih sredstava za investiciona ulaganja, projekat će u narednim godinama biti nastavljen i na ostalim dionicama ŽRS", navodi se u saopštenju.


Lajčak i zvanično kandidat za generalnog sekretara UN - 25.05.2016, Sputnik Srbija\nLajčak i zvanično kandidat za generalnog sekretara UN\nSlovačka Vlada nominovala je ministra spoljnih poslova Miroslava Lajčaka za kandidata za generalnog sekretara Ujedinjenih nacija. 25.05.2016, Sputnik Srbija\nvesti, svet, slovačka, miroslav lajčak\nSlovačka Vlada nominovala je ministra spoljnih poslova Miroslava Lajčaka za kandidata za generalnog sekretara Ujedinjenih nacija.\nLajčak, star 53 godine, treći put je šef diplomatije u levičarskoj vladi koju predvodi premijer Robert Fico. Lajčak je vršio funkcije visokog predstavnika i specijalnog predstavnika Evropske unije za Bosnu i Hercegovinu.\n12 April 2016, 14:29\nAktuelnom generalnom sekretaru Ujedinjenih nacija Ban Ki Munu ističe mandat krajem godine, nakon dva petogodišnja mandata, a za tu funkciju očekuje se nominacija čak 15 kandidata, do neformalnog sastanka Saveta bezbednosti zakazanog za jul.\nPrema nezvaničnoj tradiciji, funkcija generalnog sekretara UN rotira se prema geografskim regionima, a sada je došao red na Istočnu Evropu.\nKada je objavljeno da će u decembru biti izabran novi generalni sekretar, u UN je počelo forsiranje ideje da na to mesto dođe žena, pošto se već 70 godina na toj poziciji smenjuju muškarci.\nLukšić kandidat za mesto generalnog sekretara UN\n19 Januar 2016, 10:45\nMoskovski đak, Lajčak, koji je nadgledao crnogorski referendum o nezavisnosti, povremeno se protivio antimigrantskom stavu premijera Fica, ali se protivi ideji raspodele migranata prema određenim kvotama po zemljama Evropske unije.\nNeke diplomate su u aprilu, u neformalnim izjavama rekle da su bivši premijer Portugalije Antonio Gutereš i bivša premijerka Novog Zelanda Helen Klark favoriti, nakon što su svi kandidati predstavili svoje platforme članovima Generalne skupštine UN.


Ekskluzivni koncert benda GABIN - LookerWeekly.com magazin\n· 04/08/2013 ·1 min read\nBend Gabin iz Italije, koji se proslavio širom sveta svojim prvim singlom “Doo Uap, Doo Uap, Doo Uap”, nastupiće u četvrtak, 8. avgusta u kultnomm beogradskom klubu BitefArtCafe i to na letnjoj sceni na Kalemegdanu kod teniskih terena.\nGabin postoji od 2001. godine i od samog početka njihov pitak zvuk nailazi na ogroman uspeh i prihvatanje širom sveta. Svoju muziku opisuju kao mešavinu elektronike, fanka, soula, svinga i džeza, upakovanih u jedinstvenu celinu.\nNa svoja druga dva albuma, sarađivali su sa zvezdama kao što su Dee Dee Bridgewater, Chris Cornell iz benda Soundgarden, Nadeah Miranda, pevačica benda Nouvelle Vague i mnogim drugim, a njihova muzika je neretko služila kao saundtrek holivudskim blokbasterima i serijama poput “Seks I grad”.\nGabin, na čelu sa tvorcima benda Masimom Botinijem i Filipom Klarijem poznat je po izuzetno zanimljivim živim nastupima i fenomenalnim ženskim vokalima koje ih prate na turnejama.\nKarte za ovaj koncert nisu u prodaji, a na događaj se ulazi isključivo uz pozivnicu.\nInbox u Beogradu


SJEDINJENE DRŽAVE Dok je izvještavao o protestima\nImao je istaknutu akreditaciju CNN-a, a jedan od policajaca mu je stavio lisice na ruke za vrijeme njegovog izvještavanja\nHapšenje zabilježile i kamere\nDržavna policija Minesote uhapsila je u petak tročlanu ekipu CNN televizije, novinara, snimatelja i producenta tokom javljanja uživo u program ove televizije s praćenja protesta u ovom gradu gdje su izbili protesti zbog smrti nenaoružanog afroamerikanca Džordža Flojda (George Floyd).\nCNN piše da je tokom prijenosa uživo uhapšen jedan od demonstranata, a novinara CNN-a Omara Himeneza (Omar Jimenez) opkolila su šestorica policajaca.Imao je istaknutu akreditaciju CNN-a, a jedan od policajaca mu je stavio lisice na ruke za vrijeme njegovog izvještavanja.- Recite nam gdje hoćete da se pomjerimo, mi ćemo se skloniti s puta nećemo vam smetati - rekao je Himenez policajcima, objasnivši da su na novinarskom zadatku, međutim, uhapšen je bez odgovora.\nPolicija je novinarskoj ekipi rekla da je privedena jer im je rečeno da se kreću, a oni to nisu učinili. Guverner Minesote Tim Volc (Walz) izvinio se direktoru CNN-a te kazao da će novinarska ekipa biti oslobođena.\nTo se i dogodilo sat nakon što je novinarska ekipa uhapšena, a ovaj događaj je naišao na brojne osude javnosti.\nProtesti i neredi u Mineapolisu su uslijedili nakon što je Flojd umro prilikom hapšenja. Policajac ga je oborio i nekoliko minuta mu držao koljeno na vratu.\nGeorge Floyd Omar Jimenez CNN


Naknada za odvodnjavanje - JVP "Vode Vojvodine" Novi Sad\nJVP „Vode Vojvodine“ je državno preduzeće, osnovano da obavlja posao od opšteg interesa i, shodno tome, da posluje prema važećim zakonima Republike Srbije. Za posao obračuna i naplate naknade za odvodnjavanje, striktno se rukovodimo Zakonom o vodama, Zakonom o naknadama za korišćenje javnih dobara, Zakonom o opštem upravnom postupku i Republičkom Uredbom o visini vodnih naknada, a granice meliorativnih područja utvrđene su u skladu sa pokrajinskom odlukom iz 2011. godine. Na sve to JVP „Vode Vojvodine“ ne može uticati, ali mora poštovati važeće zakonske propise i odluke.\nPre ili kasnije, u zavisnosti od količine padavina, gustine kanalske mreže, sastava i načina obrade zemljišta, voda stiže najpre do manjih kanala, zatim do većih kanala i crpnih stanica, a potom do Hidrosistema DTD i velikih vodotoka koji su glavni odvodnici vode. Održavanje tako velikog sistema zahteva mnogo sredstava, a delimično se finansira i od naknade za odvodnjavanje. Od funkcionisanja sistema za odvodnjavanje direktno ili indirektno zavisi 1,8 miliona hektara zemljišta, odnosno više od 80 procenata pokrajine.\nJVP „Vode Vojvodine“ nije nadležno za probleme u naseljenim mestima, taj deo posla u nadležnosti je lokalnih komunalnih preduzeća.\nNapominjemo da vodoprivredna delatnost nije ni uslužna, niti komunalna, radi se o redovnom održavanju sistema u funkciji opšteg interesa. Ukoliko presuši ili izostane izvor finansiranja vodoprivrede, Vojvodina bi se mogla vratiti u stanje od pre tri veka – nepregledno močvarno i opustošeno prostranstvo.


ĐURIĆ: Ukoliko EU ima ovakve stavove o Srbiji onda je sve besmisleno | Vesti Dana\nTo što je šefica Delegacije EU u Prištini Natalija Apostolova podržala platformu Prištine znači da je time podržala težnju Kosova za nazavisnošću, direktno se stavila na stranu Prištine i obesmislila proces dijaloga, izjavio je danas direktor Kancelarije za KiM Marko Đurić.\nMarko Đurić (Foto: Screenshot)\n„To što je Apostolova podržala platformu Prištine znači da je time podržala težnju Kosova za nazavisnošću, bez da je to sa bilo kim dogovoreno, bez da je to predstavljalo rezultat dijaloga i bez da je to nešto što uopšte može da bude razmatrano kao deo platforme“, rekao je Đurić novinarima u Beogradu.\n„Koliko su gorljivo predstavnici međunarodne zajednice i Albanaca tvrdili da će tobože nešto da naprave oko ZSO i šta smo videli — da su Enver Hodžaj, Bljerim Šalja i drugi otvoreno i javno, kao zvanični predstavnici Prištine, rekli da im ne pada na pamet da formiraju ZSO dok Kosovo ne postane i to kao nezavisna država članica UN“, rekao je Đurić i dodao: „To se nikad neće desiti, a njihova je obaveza da formiraju ZSO“.\nKako kaže, EU o toj temi ćuti, je nismo čuli Apostolovu da je rekla bilo šta o izjavama Bljerima Šalje u kojima uvezuje ZSO i nepostojeću priču o članstvu Kosova u UN, ali smo je čuli da priča o podršci platformi Kosova u kojoj kaže da dijalog treba da rezultira nezavisnošću.\nApostolova je juče ohrabrila vlasti u Prištini, porukom da treba više da rade na tome da ubede države koje još nisu priznale kosovsku nezavisnost da to učine u, kako je navela, bliskoj budućnosti.


Nedelja - rukometni dan u "SBB hali Jezero" - KRAGUJEVAČKI SPORT\nNedelja – rukometni dan u „SBB hali Jezero“\nZa nedelju, 3. novembar, predviđen je bogat rukometni program u „SBB hali Jezero“. Kragujevačka publika imaće priliku da isprati čak tri rukometne utakmice i pruži podršku rukometašima i rukometašicama Radničkog u borbi za nove prvenstvene bodove.\nOvaj svojevrsni praznik rukometa od 14 časova otvaraju rukometašice druge ekipe Radničkog, koje će u okviru 4. kola Prve lige Zapad ugostiti Metalac iz Gornjeg Milanovca.\nOd 16 časova rukometaši Radničkog igraju utakmicu 6. kola Super B lige „Istok-Zapad“ protiv Prve Petoletke iz Trstenika. Prilika je to da Kragujevčani poprave utisak posle poraza od Hajduk Veljka u prethodnom kolu i vrate se na čelo tabele.\n– Poraz od ekipe Hajduk Veljka ne mora ništa da znači u daljem toku prvenstva, iako je došao nenadano. Probaćemo da ispravimo greške već u predstojećoj utakmici sa Prvom Petoletkom, u kojoj važimo za favorita. Očekujem da maksimalno angažovano i motivisano odigramo utakmicu, kako bi podigli formu pred nastupajuće gostovanje u Kuršumliji – poručio je Miloš Sretenović, pomoćni trener kragujevačke ekipe.\nMišljenje svog trenera potkrepio je i bek Radničkog Stefan Stanojev, koji smatra da bi pobeda nad Trsteničanima predstavljala odličnu uvertiru pred derbi sa ekipom Kuršumlije.\n– Nakon dvonedeljnih priprema, vraćamo se na teren protiv ekipe iz Trstenika, u utakmici koja će predstavljati dobru uvertira pred gostovanje u Kuršumliji. Loš dan u Negotinu ne smemo više sebi da dozvolimo, jer nas očekuju teška gostovanja u narednom periodu. Raspoloženje u ekipi nije poljuljano, jer i najbolji greše, tako da očekujem maksimalan učinak do kraja jesenje polusezone – dodaje Stanojev.\nOvaj bogat rukometni dan zatvara duel 6. kola Super B lige za rukometašice između Radničkog i Kikinde, čiji je početak predviđen za 18 časova.\nKragujevčanke posle pet odigranih kola imaju maksimalan učinak i zajedno sa ekipom Bora zauzimaju čelnu poziciju na tabeli. Susret sa Kikinđankama prilika je da se dopišu novi bodovi i ulije dodatno samopouzdanje pred derbi sa ekipom Bora u narednom kolu.\n– Očekuje nas teška utakmica protiv ekipe Kikinde, koja takođe ima najviše ambicije ove sezone. Za svakog protivnika se posebno pripremamo i mislim da smo za ovih nedelju dana uspeli da se taktičko-tehnički spremimo i uigramo, kako bi odgovorili na sve izazove koji nas očekuju u nedelju. Očekujem podršku naših navijača i nadam se novom trijumfu – jasan je šef struke tima sa Lepenice, Rodoljub Kurandić.\nNovoj prvenstvenoj pobedi nada se i Jovana Stoiljković, jedna od najiskusnijih igračica u kragujevačkom timu ove sezone.\n– Pet startnih pobeda daju nam za pravo da budemo optimisti pred nedeljnu utakmicu, ali nas ova činjenica neće uljuljkati. U svaku utakmicu ulazimo zrelo i odgovorno, iako smo najmlađa ekipa u ligi. Nema opuštanja i samo stopostotnim angažovanjem možemo da opravdamo lidersku poziciju na tabeli. Mislim da pobeda i nova dva boda neće biti pod znakom pitanja – uverena je Stoiljkovićeva.\nNapomenimo i to da će muška i ženska selekcija Radničkog u nedelju premijerno nastupiti u novim, specijalno dizajniranim dresovima.\nTakođe, u pauzama između utakmica kragujevačkoj publici predstaviće se članovi mlađih kategorija Rukometnog kluba Radnički.\nPrevious Rukometašice Radničkog ubedljive u derbiju kola\nNext Odložen susret rukometaša Radničkog i Prve Petoletke


REFIK BEGIĆ-ADS FBIH: U federalnim institucijama zaposleno 2.016 državnih službenika\nU organima Federacije BiH uposleno je 1.819 državnih službenika, dok broj rukovodećih državnih službenika iznosi 197, rekao je vršilac dužnosti direktora Agencije za državnu službu FBiH Refik Begić.\nBegić je istakao kako je riječ o 2.016 državnih službenika te da se radi samo o državnim službenicima u federalnim organima. Ova informacija prezentovana je i članovima Vlade Federacije BiH na jučer održanoj sjednici.\n"Agencija za državnu službu (ADS) FBiH predložila je da se napravi sveobuhvatna analiza ukupnog sistema državne službe u FBiH te da izađemo sa svojim viđenjem za unapređenje stanja u ovoj oblasti", rekao je Begić.\nRiječ je o informaciji koja će sadržavati i informacije o odnosima unutar službi na nivou FBiH. Ove informacije bit će prezentovane na posebnoj tematskoj sjednici Vlade FBiH.\n"Sjednica će biti pripremana u saradnji sa Federalnim ministarstvom pravde i drugim resornim ministarstvima. Analiza se odnosi na sve preuzete obaveze iz reformske agende i naše aplikacije za članstvo u EU", kazao je Begić.\nOn je rekao da je vrijeme da se krene u ozbiljnu reformu javne uprave u FBiH i da će ADS FBiH pripremiti kvalitetnu informaciju o stanju u Vladi FBiH.\nIstakao je da na federalne državne službenike otpada jedna trećina od kompletnog broja državnih službenika u FBiH na svim nivoima.


Козарска Дубица: Обуку о изучавању холокауста похађало 65 наставника | Јадовно 1941. – КУЛТУРА СЈЕЋАЊА\nKozarska Dubica: Obuku o izučavanju holokausta pohađalo 65 nastavnika\nU organizaciji Ministarstva prosvjete i kulture Republike Srpske i Republičkog pedagoškog zavoda u Kozarskoj Dubici održan je seminar pod nazivom „Stradanje Srba, Jevreja, Roma i ostalih naroda u logorima Donja Gradina i Jasenovac“.\nSeminar, na kojem su glavni predavači bili istoričari Memorijalnog centra za jeverejske žrtve Holokausta “Jad Vašem“ iz Izraela, namijenjen je profesorima srpskog jezika i istorije u srednjim školama Republike Srpske, čija je dužnost da istorijske činjenice o stradanjima u Jasenovcu i Donjoj Gradini prenose svojim đacima.\nIstina o svirepim ubistvima 700. 000 jasenovačkih žrtava ne smije biti zaboravljena i dužnost je obrazovnog sistema i civilizacijskog društva, poruka je seminara. Do sada je kroz ovakve seminare prošlo 65 nastavnika srpskog jezika i istorije u Republici Srpskoj. Ovaj put predavači su stigli iz Izraela, kako bi se proučavanje Holokausta primijenilo na našu istoriju.\n“Kada govorimo o Holokaustu, mi razumijemo da to nije samo komemoracija, već učenje o razlozima zašto se to dogodilo”, rekla je Baruhova novinarima.\nJasenovački logor smatra se najmonstruoznijim stratištem u svijetu. U Donjoj Gradini nalazi se 125 masovnih grobnica, ostaci fabrike sapuna i topola užasa.\n“Svi profesori koji će proći ovu radionicu ove godine imaju od koga da nauče i ja računam da ćemo svoju obavezu prema žrtvama u Jasenovcu i Donjoj Gradini, svim tim silnim ljudima koji su izginuli i koji su na svirep način ubijeni, na neki način odužiti, jer ćemo na naše mlade naraštaje prenijeti obavezu da se ne zaboravi, obavezu sjećanja na sve naše pretke”, rekao je ministar prosvjete i kulture Republike Srpske Dane Malešević.\nPoslanik u Narodnoj skupštini Republike Srpske, Darko Banjac poručio je da će deklaracija o genocidu nad srpskim narodom u Drugom svjetskom ratu od strane NDH biti upućena na adresu svih parlamenata u svijetu. On je poručio da Donja Gradina mora imati poseban status, kao i posebno mjesto u budžetu Republike Srpske, ali i u okviru aktivnosti Vlade Republike Srpske i Vlade Srbije.\nBanjac: Jasenovac i Donja Gradina značajni za istoriju čitavog srpskog naroda\nMalešević: O stradanju Srba prema pedagoškom principu Instituta „Jad Vašem“


Helez je naveo da iz ove četiri opštine Zapadnohercegovačkog kantona tokom provođenja zakona o reviziji korisnika boračkih naknada nisu dostavljena prvostepena rješenja i revizioni na osnovu kojih se vrši isplata.\n“Isplate ličnih invalidnina u tim opštinama više nikada neće biti dok sam ja ministar ili ja neću biti ministar”, rekao je Helez na konferenciji za novinare u Sarajevu.\nHelez je istakao da je riječ o jednoj od najvećih antikorupcionih akcija u Federaciji BiH, te naveo da je u te četiri hercegovačke opštine od 2006. do danas za lične invalidnine izdvojeno oko 100 miliona KM.\n“Godišnja isplata invalidnina u svakoj od opština veća je od budžeta tih opština na godišnjem nivou”, dodao je Helez.\nOn kaže da će se sa porodicom iseliti iz BiH, ako bude reakcije protiv njega prije nego što, kako je rekao, odgovaraju kriminalci krivi za stotine miliona KM. Srna\nTagovi: invalidnineisplatesiroki brijegzukan helez


Tropski talas zahvatio Srpsku Tropski talas zahvatio Srpsku\nTropski talas zahvatio Srpsku\nObjavljeno: 2. 7. 2012 u 08:46h\nStanovnike Republike Srpske i idućih dana očekuju prave tropske vrućine, a meteo-alarmi hidrometeoroloških zavoda za regiju Banjaluke i Višegrada pokazuju maksimalni “crveni” nivo opasnosti zbog temperatura vazduha koje su dostigle 40 stepeni Celzijusa.\nPrema riječima dežurnog meteorologa Republičkog hidrometeorološkog zavoda RS Milice Đorđević, jučerašnji dan bio najtopliji u ovoj godini, a najviša temperatura vazduha zabilježena je u Višegradu – čak 42 stepena Celzijusa. Slično je bilo i u ostalim krajevima Srpske, gdje je izmjereno svega nekoliko stepeni niže.\nOvako toplo vrijeme je vrlo opasno po zdravlje ljudi, zbog jakih i štetnih UV zračenja – istakla je Đorđevićeva.\nNaglasila je da stanovnici treba da budu na oprezu, jer će veoma sunčano i vruće biti i idućih dana.\nNajviše dnevne temperature kretaće se između 33 i 38 stepeni Celzijusa, na jugu i do 40 – istakla je Đorđevićeva.\nNaglasila je da bi se blago rashlađenje u obliku prolaznog pljuska moglo očekivati sutra, te da će tek u nedjelju, 8. jula doći do pada temperatura za nekoliko stepeni.\nDirektor Republičke uprave Civilne zaštite RS Milimir Doder rekao je da za sada neće biti preduzimane vanredne mjere, ali da su sve ekipe civilne zaštite spremne za slučaj požara, koji su karakteristični za ovako velike vrućine.\nA da velike vrućine ne prijaju mnogim stanovnicima, govore podaci da je banjalučka Služba hitne pomoći ima povećan broj intervencija zbog visoke temperature.\nSrećom pacijenata sa većim komplikacijama nije bilo. Ipak, savjetujemo da se izbjegava sunce između deset i 19 časova, posebno kada su u pitanju srčani i hronični bolesnici – naglasila je portparol Doma zdravlja Banjaluka Dušica Stanković. Pune ruke posla imali su i ljekari u bolnicama i domovima zdravlja širom Srpske.\nSavez sindikata RS pozvao je juče sve poslodavce čiji radnici rade na otvorenom, da zbog enormno visokih temperatura obave preraspodjelu radnog vremena, ili na drugi način da organizuju proces rada, kako bi sačuvali zdravlje i živote svojih radnika.\nPosebno apelujemo na poslodavce u sektoru građevinarstva, poljoprivrede, rudarstva, prerade drveta, kao i u komunalnim preduzećima, da povuku radnike sa otvorenog u vremenu od 11 do 17 časova, ili da vrše zamjenu radnika svakih sat – saopšteno je iz Saveza sindikata RS.\nToplotni talas zahvatio je zemlje regiona. U Srbiji se i danas očekuje temperatura do 38 stepeni, a u Crnoj Gori i više od 40 stepeni Celzijusa.\nizbjegavajte boravak napolju od 11 do 17 časova,\nšešir ili kapa su obavezni kada ste napolju,\nuzimajte dosta tečnosti i laganu hranu,\nnosite laganu i široku odjeću,\nizbjegavajte veće napore.


Press Online :: Hronika :: SRBI KAO JUŽNOAMERIČKI KARTELI U samom vrhu šverca kokaina širom sveta nalaze se SRPSKI I CRNOGORSKI MAFIJAŠI\nSRBI KAO JUŽNOAMERIČKI KARTELI U samom vrhu šverca kokaina širom sveta nalaze se SRPSKI I CRNOGORSKI MAFIJAŠI\nSrpski mafijaši nalaze se u samom vrhu šverca velikih količina kokina iz Latinske Amerike u Evropu, a po svojoj organizovanosti i načinu rada mogu da pariraju i najopasnijim južnoameričkim narko-kartelima, zaključeno je na konferenciji koja je prošle nedelje održana povodom Međunarodnog dana borbe protiv narkotika.\nRadomir Popović iz Službe za borbu protiv droge MUP objašnjava da su naši ljudi u velikom procentu umešani u trgovinu drogom, a poslednjih godina trgovina kokainom je u ekspanziji.\n- Kokain je jedna od droga koje su u Srbiji i u svetu u porastu. Naši ljudi su umešani u šverc po Južnoj Americi i Evropi, a mogu da pariraju kolumbijskim kartelima po organizovanosti i kontaktima. Reč je o ljudima koji su u zemlje Južne Amerike otišli da rade u prašumama, ali su ostvarili toliko dobre kontakte da su u međuvremenu preuzeli posao - kaže Popović.\n- Jedan od problema je i to što oni dolaze u Srbiju i pokušavaju da ulože nezakonito stečen novac i ubace ga u legalne tokove. To rade preko poslova u građevini i korupcijom - ističe Popović i dodaje da je Evropol formirao radne grupe koje će se boriti protiv ove pošesti.\n- Činjenica je da šverc kokaina u velikom porastu, a o tome govori i podatak da je u 2014. u Belgiji zaplenjeno 14 tona ove droge. Već ove godine ta brojka se popela na 54 tone kokaina - zaključio je Popović.\nDa su ljudi sa Balkana u samom vrhu međunarodnog šverca kokaina govore i dve velike zaplene ovog narkotika.\nPrva je bila u Rumuniji u martu, kada se prevrnuo brod sa više od tone čistog kokaina vrednog 300 miliona evra. Bezbednosne službe su tada kao navodne naručioce ove pošiljke označile Davora Trajkovića iz Vranja i odbeglog Igora Dedovića, jednog od vođa škaljarskog klana iz Kotora. Druga velika zaplena desila se sredinom juna u luci u Filadelfiji, kada je na brodu "MSC Gajan" nađeno bezmalo 20 tona kokaina, koji je iz Perua trebalo da stigne u Holandiju.\nNa brodu su uhašena četiri državljanina Crne Gore zbog umeštanosi u šverc, a jedan od njih je priznao da je za 50.000 dolara utovario narkotik na brod.\nU Americi pala cena\nSrpska mafija je pre petnaestak godina počela da formira međunarodne grupe za šverc kokaina i tada je povezanost kriminalaca iz Srbije i Crne Gore s narko-kartelima iz Južne Amerike postala izuzetno jaka. Dileri sa Balkana kokain kupuju od Peruanaca, Kolumbijaca ili Bolivijaca koji ga uzgajaju i pakuju za transport. Droga zatim stiže do luka u Španiji, Holandiji i Grčkoj.\n- Tržište za trgovinu drogom orijentisano na Evropu, jer je cena kilograma kokaina u Americi pala i dosta je niža od cene za kilogram u Evropi. Srbi imaju posebnu ulogu u švercu kokaina. Oni organizuju prevoz, nabavku i imaju direktne veze s proizvođačima ove droge. Srbi u inostranstvu uglavnom organizuju takozvani sabirni centar, odakle kreće transport - objašnjava izvor Kurira.